
Epistemologia: o scurtă incursiune 


Epistemologia - teoria cunoaşterii - reprezintă o ramură a filozofiei care se 
ocupă cu originile, natura şi scopurile cunoaşterii. Epistemologia trebuie sa 
răspundă la două întrebări: Ce este cunoaşterea ? şi Cum este posibilă 
cunoaşterea ? 

Cuvântul epistemologie derivă din două cuvinte greceşti: epistsme, care 
înseamnă „cunoaştere” şi logos care înseamnă „studiu al” sau „teorie a”. 

In antichitate epistsme semnifica cunoaştere, ştiinţă şi era contrariul cuvântului 
doxa care însemna părere, opinie deci o cunoştinţă nesigură. 

Termenul de epistemologie este de dată recentă, creatorul său considerându-se a 
fi Huxley. 

Epistemologia cerceteaza originea, structura, metodele si validitatea 
cunoasterii stiintifice. Sarcina epistemologiei este sa stabileasca conditiile, valorile 
si limitele cunoasterii stiintifice, sa precizeze gradul de indoiala si de certitudine pe 
care il comporta stiinta dobandita precum si metodele prin care se poate atenua 
indoiala si spori certitudinea. 

Epistemologia — înainte de toate — trebuie să realizeze distincţia dintre 
cunoaşterea de tip comun, general-uman şi cunoaşterea ştiinţifică. În general se 
consideră cunoaştere de tip științific, acea cunoaştere care are următoarele 
însuşiri: 

- se îndepărtează de cunoaşterea comună şi de bunul simţ; 

- descompune automatismele mentale generate de experienta cotidiană; 

- uzează de matematizare şi formalizare; 

- utilizează metode speciale de tipul modelare, axiomatizare, formalizare etc.; 
- obţine cunoştinţe cel puţin verificabile dacă nu verificate. 

Epistemologia poate fi privită şi în raporturile sale cu celelalte ramuri ale 
filosofiei sau cu alte ştiinţe. Astfel, se consideră că gnoseologia - teoria generala a 
cunoasterii - este acel domeniu al filosofiei care studiaza natura si intinderea 


cunoasterii, presupozitiile si fundamentele acesteia. Deci, are in vedere orice tip de 


raport reflexiv intre subiect si obiect, in timp ce epistemologia este teoria filosofica 
a cunoasterii stiintifice. 

Fiind o ființă gânditoare, omul în relaţia sa cu mediul şi cu ceilalţi, dispune de un 
anumit discernamant numit bun-simt, care îl ajuta sa faca în mod sponan diferenţa 
dintre real şi fantastic, fals şi adevar. Deşi acest fapt poate fi considerat o condiţie 
necesară pentru claritatea şi eficiența gândirii, el nu este şi suficient, astfel încât 
este nevoie de un demers mai complex, cu teorii, proceduri şi metode specifice. 

Epistemologia este o disciplină cu dublă dependenţă, aparţine în acelaşi 
timp şi metaşiiinței şi filosofiei. Ea trebuie sa verifice valoarea operaţiilor 
intelectuale, să stabilească principiile şi regulile de cunoaştere în genere, condiţiile 
fundamentale ale cunoasterii, functionarea acesteia si procedeele necesare pentru 
a construi ştiinţa. Se consideră aşadar, că raportul dintre epistemologie şi 
gnoseologie este în principiu un raport similar cu cel dintre specie şi gen. 

Logica realizează o apreciere intrinsecă a conţinutului gândirii, nu se 
preocupă decât de condiţiile de validitate a conţinutului gândirii, fiind preocupată 
doar de corectitudinea funcţiei acesteia, pe când epistemologia caută să 
stabilească valorile cunoaşterii. 

Obiectul epistemologiei este adevărul, astfel încât ea cercetează valoarea 
de adevăr a cunoaşterii ştiinţifice care nu este unica însuşire dar este cea mai 
importantă, întrucât subsumează alte însuşiri ale cunoaşterii cum sunt simplitatea, 
coerenţa, eficacitatea. De asemenea, epistemologia releva certitudinea, 
cunoaşterea faptului de a conţine adevărul. Din unghiul din care priveşte 
cunoaşterea, logica stabileşte validitatea sub aspectul corectitudinii - are ca obiect 
raționamentul - pentru că gândirea este obligata sa treacă de la un conţinut la altul 
într-o anumită ordine. 

Obiectul epistemologiei este judecata pentru că, în primul rând, ea este o 
operaţie esenţială a gândirii şi pentru că în legatură cu judecata ea pune în primul 
rând problema adevărului. 

Judecăţile şi conceptele realizează o cunoaştere abstractă şi mediată a 


obiectului, rezultând un model care, uneori, poate fi nonconfom cu realitatea, astfel 


înregistrându-se un dezacord între conţinut şi existenţa reală a enunţului, fapt care 
paote da naştere la erori. 

Psihologia studiază cunoaşterea umană aşa cum procedeaza şi cu celelalte 
funcții şi procese psif'hice - afectivitatea, vointa - aşadar ca pe ceva trăit de 
subiect. Dezvaluie geneza proceselor psihice cognitive, natura lor specifica, 
etapele dezvoltarii acestora. Psihologia se ocupa de fenomenul real al gândirii, de 
cunoaştere aşa cum apare ea ca act al subiectului. 

Investigarea psihologică a cunoaşterii nu se opreşte însă doar asupra 
conţinutului, asupra obiectului ei decât în măsura în care aceasta serveşte la 
caracterizarea procesului cognitiv aşa cum se prezintă el în realitate. Ea studiaza 
cunoaşterea în starea ei de fapt şi nu în starea ei de drept, nu se ocupă de valorile 
cunoaşterii şi nu îşi pune probleme dacă rezultatele cunoaşterii valorează ceva şi 
dacă se verifică. Aceste aspecte aparțin după cum am spus cunoaşterii de drept, 


logicii dar şi epistemologiei. 


Adevărul şi tipologiile adevărului. Verificarea adevărului 


Adevar sau adevarata este acea propozitie sau inlantuire de propozitii al 
carui sau al caror continut poate fi verificat si confirmat prin observatie, prin 
experienta, sau prin demonstratie logica, matematica sau numai discursiv 
argumentanta. 

Pentru a răspunde la întrebarea ce este adevărul? deosebim : 

A. ceea ce noi spunem că este adevărat sau fals: cui atribuim noi 

calitatea de a fi adevărat ? care este natura realităţilor cărora le dăm 


consimțământul nostru şi le numim adevărate ? 


e propoziții ; 

e credinte ; 

e gânduri şi opinii ; 

e dar cu siguranță nu răscrucile, caz în care rațiunea noastră judecă şi alege. 


Adevărul pare atunci să se exprime în limbă şi să nu existe în afara ei ; astfel, să 


spunem despre ceva că este adevărat înseamnă să facem literalmente adevărul. 


B. mijloacele de distingere între adevărat şi fals şi de a califica ceva ca 
fiind adevărat sunt : raţiunea (gândirea), înţelegerea, legile logicii, etc. 


Aşadar se pot face următoarele distincții : 
1. Adevărul material, care reprezintă corespondenţa între ceea ce este şi 
judecata care a dus la enunţarea sa în propoziţie : această corespondenţă este 
confirmată de experienţă. Natura acestui tip de adevăr este variabilă, pentru că 
acesta poate fi un adevăr obiectiv, relativ, subiectiv, etc., după teoria cunoaşterii 
care îl susține (realism, relativism, criticism, etc). 
2. Adevărul formal, care reprezintă validitatea concluziilor unui sistem ipotetico- 
deductiv, apărute prin intermediul regulilor de deductie aplicate unor postulate şi 
axiome admise. Acest tip de adevăr nu depinde de conţinutul propoziţiilor (vezi 
articolul logică) şi depinde de acordul său cu înţelegerea. În acest caz, adevărul 
este un adevăr de corespondenţă şi este prioritar pentru că nu depinde de 
experienţă. Acest fapt permite introducerea unei noțiuni: adevărurile pur formale 
sunt denumite adevăruri analitice. Adevărurile care se trag din experienţă sunt 
denumite adevăruri sintetice 
3. Adevărul metafizic care, se bazează în condiţiile sale pe ipoteza existenţei 
unui sistem de referință ontologic în ființa oricărei persoane. În acest caz, 
distingem adevărul absolut şi adevărul relativ. 
4. Adevărul unei credințe sau a unei opinii, care reprezintă veridicitatea unei 
propoziţii care se acord cu un ansamblu de credinţe care existau înaintea sa. 
Acest tip de adevăr este denumit adeseori adevăr coerent. 
Aşadar, se poate vorbi de diverse tipologii ale adevărului în funcţie de 

criteriile folosite. Astfel, in functie de: 
1. modalitatile fundamentale ale cunoasterii — putem vorbi de adevăr: 

=  Ştiintific 

= filosofic 

= alcunoasterii comune 

= artistic 


2. cadrul cunoaşterii ştiinţifice — putem vorbi de adevăr: 


= factual 
= formal 
3. ramurile ştiinţei sau disciplinele în care se regăseşte — putem vorbi de 
adevăr: 
= logic 
= matematic 
= sociologic 
= psihologic 
= istoricetc. 
4. raportarea cunoaşterii la experiență — putem vorbi de adevăr: 
= aprioric 


= aposterioric 


Din punct de vedere logic indiciul cel mai sigur al adevarului este 
verificarea. În cunoaşterea empirică proba verificării se realizează efectiv şi 
nemijlocit acceptând experiența drept instanță de verificare. O'Neill vorbeste de un 
control direct care stabileste ca teoria este adevarată şi de un control indirect 
experimental care arată că teoria poate fi adevarată. In primul caz faptele verifică 
teoria iar in cel de al doilea caz doar o confirmă, confirmarea si verificarea fiind 
aşadar doua proceduri distincte. Din acest punct de vedere se consideră că o 
construcție teoretică ce are fundament empiric, este mai degrabă verificată şi nu 
confirmată, întrucât indiferent de numărul de situații şi cadre empirice, întotdeauna 
vor mai exista astfel de situații care nu vor fi supuse demersului de control. 

Recurgerea la experiență în vederea verificării adevărului ne oferă doar 
perspectiva generală a problemei criteriului adevărului. De aceea trebuie să avem 
în vedere stadiile cunoaşterii, căile fundamrntării şi legitimării ei. În acest sens este 
necesar să vorbim de o specificare a criteriilor adevărului în funcţie de modalităţile 
de recunoaştere, disciplinele ştiinţifice, nivelul de elborare a cunoștințelor. 

In cunoştinţele furnizate de cunoşterea comună criteriul furnizat îl reprezintă 


concordanța cu datele empirice. 


In ştiinţă, criteriul principal al acceptarii propozitiilor este concordanța cu 
datele obşinute din observaţie, şi — mai larg — din metodele specifice de 
cunoaştere şi de cercetare. Dar singura concordanţă nu este suficientă, trebuie 
completată cu coerenţa şi cu principii teoretice. 

In ştiinţele formale principalele proceduri de verificare sunt demonstratia şi 


constructia unui model sau a unui contraexemplu. 


Psihologia ca ştiinţă 

Psihologia este stiinta care se ocupa cu descrierea si explicarea 
fenomenelor si insusirilor psihice verificabile. Este una din definițiile date 
psihologiei de către A. Cosmovici. Pare destul de simplu să defineşti psihologia şi 
— privind definiția de mai sus — cu greu vei putea să înţelegi anii de controverse şi 
disputele cu privire la desăvârşirea psihologiei ca ştiinţă. Cu siguranță însă, 
psihologia este una dintre disciplinele cu drumul cel mai sinuos şi mai greu de 
urmărit. Mai mult chiar, unii autori consideră că nici măcar nu este știință sau cel 
mult este o „ştiinţă hibrid” aşa cum o denumesc Franck şi Judith MacMahon. 

Se consideră că o disciplină este ştiinţă dacă: 
- dispune de un domeniu de investigare specific, unic şi nedisputat cu alte 
discipline; 
- are un obiect de studiu asupra căruia să se aplice metode şi tehnici cu 
scopul de a-i identifica aspectele esenţiale; 
- utlizează o metodologie de studiu şi cercetare proprie; 
- şi-a stabilit un set de concepte, legi şi principii proprii pe baza cărora să 
realizeze descrieri, clasificări, explicaţii şi predicții asupra evoluţiei fenomenelor 
investigate; 
- discursul teoretic şi paradigmele sale trebuie să fie considerate ca obiective 
iar fenomenele investigate trebuie să fie capabile de determinări sensibile, 
nemijlocit perceptibile şi observabile, pentru a putea fi măsurate şi cuantificate ; 
- rezultatele studiilor şi investigaţiilor să poată fi reproduse, reluate şi 
reevaluate de alţi cercetători sau oameni de ştiinţă, în alte momente şi eventual 


alte locuri. 


Pentru fiecare din punctele enumerate mai sus încă se mai duc discuţii şi — 
de-a lungul timpului — au tot apărut o serie de controverse. Evident, adepții 
pozitivismului extrem consideră că psihologia nu a fost şi nici nu poate fi ştiinţă 
pentru simplul motiv că domeniul de investigare nu este suficient de specific iar 
obiectul de studiu nu poate fi identificat cu certitudine. La polul opus se află 
perspectiva spiritualistă care consideră că şi discipline ca demonologia, 
chiromanțţia, frenologia, parapsihologia pot şi trebuie să fie văzute ca ştiinţe, astfel 
încât psihologia este — fără urmă de tăgadă — ştiinţă. 

Astfel, Auguste Comte înlătura psihologia din sistemul ştiintetor pozitive pe 
considerentul că aceasta nu dispunea de o metodă obiectivă de cercetare, 
introspectia practicată cu preponderență atunci fiind o metodă subiectivă. Dilema 
lui Comte era următoarea : sau psihologia încearcă să-şi mentină specificitatea 
epistemologică şi atunci basculează spre metafizică sau foarte aproape de ea, 
spre analiza literară, sau se supune metodologiei pozitive şi atunci devine o ştiintă 
a naturii şi nicidecum una a subiectului. Pe aceeaşi linie, Immanuel Kant considera 

că psihologia este o ştiintă „săracă 


an" 


, „empirică", de „categoria a doua". Neputând 
constitui singură un obiect de studiu aparte, ea trebuie izgonită din metafizică. 
Dată fiind însă importanta sa practică, psihologiei ar trebui să i se acorde totuşi „un 


PAL! 


mic loc". Kant o admite ca „străină", cu domiciliu „temporar", până ce îşi va putea 
stabili domiciliul propriu şi definitiv într-o „vastă antropologie" 

S. Koch arată că psihologia nu este o ştiintă coerentă, integrată, dimpotrivă, 
ea este fundamental non-coezivă, formele ei de afirmare rămănănd „parohiale”. Ea 
este incapabilă să se inchege intr-o disciplină unificată, de aceea, termenul de 
psihologie ar trebui inlocuit cu cel de „studii de psihologie", iar Bunge şi Ardila 
consideră că obiectul psihologiei ar trebui definit după teza identitătii psihoneurale, 
potrivit căreia fenomenele psihice sunt procese cerebrale, comportamentul unui 
organism dotat cu sistem nervos neputând fi explicat decât printr-o „neuroştiintă”. 

Una dintre cele mai mari controverse din epistemologia psihologiei a 
provocat-o şcoala de psihologie umanistă, Gordon Allport fiind cel care a propus 


revenirea la înțelesul originar al termenului de ştiinţă — şi anume cel de 


“cunoaştere”, demers care ar trebui totodată să conducă la o extindere a sferei 
termenului de ştiinţă. 

Ebbinghaus spunea în 1908 despre psihologie că este “ştiintă cu trecut 
îndepărtat dar cu istorie scurtă”. În 1965 Vasile Pavelcu a publicat prima ediţie din 
lucrarea sa denumita sugestiv Drama psihologiei, comparând psihologia cu viaţa 
omului şi considerând că după cum omul are o biografie, la fel şi psihologia 
dispune de biografia sa. „Nu este o simplă metaforă când vorbim despre viata, 
biografia unei ştiinte, despre strădania şi zbuciumul ei, despre căderile şi înălțările, 
durerile şi triumfurile, încordările şi destinderile, conflictele şi împăcările ei, adică 
despre «drama pe care o poate trăi şi o trăieşte orice om de ştiintă. Frământările 
dramatice ale omului de ştiinţă sunt ale științei înseși şi invers" (Pavelcu, 1972). 

O astfel de dramă a psihologiei continuă şi astăzi, iar o parte din lucrările dedicate 
psihologiei din ultimul deceniu se referă la schimbări metodologice şi la încercări 
de reorientare epistemologică. 

În ultimele decenii, sub influenţa teoriei sistemelor şi a ciberneticii, 
psihologia — alături de celelalte ştiinţe — a trecut printr-un amplu proce de 
restructurare epistemologică şi metodologică. 

De-a lungul timpului psihologia a fost definită mai simplu sau mai complex, 
mai sec sau mai complex, mai mult sau mai puţin riguros. Astfel, Max Meyer arăta 
că psihologia este „ştiinţa studiată de psihologi”, Vasile Pavelcu spunea despre 

psihologia că “este o lumina indispensabilăînțelegerii, apropierii şi ascensiunii 
umane". În acelaşi ton Kirk Schneider definea psihologia ca „ştiintă a inimii”, 
militănd totodată pentru reintoarcerea psihologiei la romantism, la intuitii, 
afectivitate, la profunzimea experientelor umane individuale şi sociale. Astfel, el 
considera că psihologia ar trebui să studieze viata lumii umane, care cuprinde trei 
dimensiuni esentiale : 1) starea tacită a experientei inainte de reflectie (simtul — 
simtit) ; 2) starea holistică, complexă, cu multe structuri şi relatii ; 3) starea in care 
viata lumii devine subject al cunoaşterii închegănd întotdeauna conştiinta 
investigatorului şi a participantului. Wilhelm Wundt definea psihologia ca fiind 
ştiinta experientei imediate, spre deosebire de fizică - ştiinta experientei mediate. 


William James afirma, in Principii de psihologie, că psihologia este şiiinta vietii 


mintale, a fenomenelor şi conditiilor reale. Într-o altă lucrare James scria că 
„psihologia este descrierea şi expli- carea stărilor de conştiintă in calitate de stări 
de conştiintă”. Printre stările de conştiintă el enumera: senzatiile, dorintele, 
emotiile, cunoştintele, rationamentele, deciziile, vointa. Explicarea lor ar trebui să 
cuprindă, considera James, studiul determinărilor ştiintifice, in măsura in care 
acest lucru este posibil, cauzele, conditiile şi consecintele lor imediate. Oswald 
Kulpe reformulează in 1899 definitia dată de Wunat, arătând că psihologia este 
ştiinta faptelor in măsura in care ele depind de experienta subiectului, in timp ce 
fizica porneşte, de asemenea, de la experientă, dar studiază faptele in măsura in 
care ele sunt independente de individ. J.B. Watson definea psihologia ca fiind 
„ştiinta comportamentului", a faptelor exterioare, observabile şi măsurabile. Jean 
Piaget definea psihologia ca fiind ştiinta care studiază „ansamblul conduitelor, 
comportamentelor, inclusiv priza lor de conştiintă”. 

Paul Popescu-Neveanu consideră că psihologia este „o ştiintă care se 
ocupă de fenomene şi capacităti psihice urmărind descrierea şi explicarea 
acestora in baza descoperirii unui ansamblu de legi, regularităti sau modalităti 
determinative", iar Mielu Zlate spune că este ştiinţa care studiază psihicul 
(procese, mecanisme psi/lice) utilizănd un ansamblu de metode objective, in 
vederea desprinderii legităjilor lui de funclionare, cu scopul cunoaşterii, optimizării 
şi ameliorării existentei umane. 

„Psihologia este ştiinta care descrie şi explică conduita organismului intr-o 
manieră verificabilă" susține Reuchlin, iar Buskist şi Gerbing cred că „Psihologia 
este studiul ştiinţific al comportamentului şi al proceselor cognitive ale 
organismelor individuale... Comportamentul se referă la acţiuni ale organismului 
care pot fi observate in mod direct de alţii... Procesele cognitive se referă la 
activităţi mintale neobservabile, cum ar fi gândirea, afectivitatea, senzaţia şi 
percepţia". Mai aproape de noi, în 1999 Smith definea psihologia ca fiind „ştiinţa 
comportamentului”, numai că, adăuga el imediat, comportamentele sunt de două 
feluri : deschise (observabile) şi închise (neobservabile). Se observă, aşadar, o 


tendinţă de extindere a noțiunii clasice de comportament şi chiar o orientare — 

benefică din punctul nostru de vedere — către acele aspecte ale psihologiei care 
păreau până de curând să nu intre în obiectivul abordării de tip ştiinţific. 


Obiectul psihologiei 

Problema obiectului psihologiei este una care a suscitat discuţii şi dezbateri 
aprinse de-a lungul istoriei acestei ştiinţe. În fapt, istoria psihologiei poate fi cu 
uşurinţă suprapusă peste istoria perspectivelor privind obiectul psihologiei. Rând 
pe rând, psihologia s-a concentrat fie pe interiorul persoanei şi pe aspectele 
“nevăzute” ale psihicului, fie pe etxerior şi pe observabil. 

În lucrarea Introducere în psihologie Mielu Zlate face o trecere în revistă a 
acestor perspective privitoare la obiectul psihologiei, iar una dintre aceste prime 
perspective este Introspecţionismul. Ea apare atât ca o metodă de cercetare, cât şi 
ca o concepție privitoare la obiectul psihologie. Astfel, ca metodă, introspecţia nu 
este altceva decât o autoobservaţie, o observaţie asupra propriei vieți psihice 
interioare. Avantajele şi limitele acestei metode sunt uşor de surprins, şi de aceea 
de-a lungul timpului introspecţia fie a fost supravalorizată şi ridicată la rangul de 
metodă infailibilă şi universală, fie a fost defăimată şi negată cu vehemenţă, fără a 
i se recunoaşte nicio valență de cunoaştere. 

Din perspectiva introspectiei, psihicul este conceput ca un cerc de 
fenomene ce îşi au izvorul in ele insele, fără nici o legătură cu exteriorul, fiind o 
lume aparte, interioară, formată din trăiri exclusiv subiective: el este izolat de 
lumea externă şi există numai in măsura in care se reflectă in conştiinţa, 
existenta lui fiind redusă la trăirea lui; psihicul este o realitate primară, 
nemijlocită, el constituie o „lume inchisă in sine", un bun personal al fiecărui 
individ şi pentru a studia psihicul uman, cercetătorul trebuie să se dedubleze in 
obiect şi subject al cercetărit. Dacă vrem să studiem găndirea, spun 
introspectioniştii, nu avem altceva de făcut decât să punem pe subject să 
găndească şi să-şi descrie experienta sa. A fi concomitent şi obiect şi subiect al 
cercetării este regula sine qua non a metodei introspectiei. Cum insă 


dedublarea cercetătorului n-ar da deât posibilitatea studierii propriilor functii 

psihice, nu şi a celor apartinând altor persoane, atunci, pentru a se putea 
realiza şi acest deziderat, introspectioniştii recomandă empatia, adică transpunerea 
cercetătorului in trdirile şi stările psihice ale altor persoane. Introspectioniştii 
situează in centrul psihologiei studierea fenomenelor conştiente; de aceea, 


introspectia s-a mai numit şi psihologia conştiinţei. 


O altă perspectivă majoră asupra obiectului psihologiei a reprezentat-o 
comportamentalismul (behaviorismul), in locul vietii psihice interioare punându- 
se comportamentul. De această dată importantă nu mai era trăirea subiectivă 
şi privirea în interiorul propriei ființe, behevioriştii considerând ca esenţiale 
conduitele şi comportamentele umane, mai precis, acele elemente 
“observabile” care — în viziunea lor - dau sens şi valoare trăirilor interioare. 
Părintele acestei orientări este considerat a fi Watson, care considera 
comportamentul, ca fiind noul obiect de studiu al psihologiei. Acesta reprezenta 
ansamblul de răspunsuri ajustate stimulilor care îl declanşează. Psihologia 
reprezintă deci in intregime studiul cuplului S(timul) - R(eactie), scopul ei fiind 
de a prevedea răspunsul cunoscând stimulul şi de a prevedea stimulul 
cunoscând răspunsul. Din această perspectivă, numai stimulul şi reactia intre care 
există o relatie directă, nemijlocită şi unilaterală sunt obiective şi de aceea numai 
acestea pot fi studiate prin metode obiective. Conform behaviorismului, tot ceea 
ce se interpune intre S şi R este neavenit şi trebuie deci ignorat sau inlăturat. 
intreaga sferă a vietii psihice este impărtită in trei clase de organizări 
comportamentale viscerale (care cuprind comportamentele prin care se 
exteriorizează emotiile, frica, furia, mănia); motorii (inglobează comportamentele 
manipulative, posturale, locomotorii); laringeale (contin comportamentele verbale 
datorate mişcărilor laringelui). Unitatea acestor comportamente dă naştere la 
personalitatea umană. Watson a considerat ca fertilă şi eficientă restrângerea 
ariei de studiu a psihologiei prin ignorarea vieţii interne, în favoarea fatelor 
exterioare, observabile, considerând ideea că interiorul nu este şi nu trebuie 
să fie mai complex decât exteriorul, comportamentul in sine nefiind legat de 


nimic altceva. De aici şi tendinta sa de a exclude explicatia din psihologie, 

explicaţia fiind operaţiunea prin care se precizează sensul comportamentului 
prin raportare la altceva decât la el însuşi. În viziunea lui Watson 
comportamentul este prin el însuşi obiectul de cercetare al psihologiei şi, de 
aceea, observarea şi descrierea comportamentului fiind suficiente pentru 
predictia şi controlul lui şi, prin extensie, a psihicului uman. 

O altă perspectivă privitoare la obiectul psihologiei a fost reprezentată de aşa 
numita psihologie a conduitei. Iniţiată şi dezvoltată de Pierre Janet, această orientare 
a încercat să îmbine cele două perspective anteiroare absolutizatoare, prin 
valorizarea ambelor tipuri de realități psihice — interne şi externe. Studiind unele 
tulburări psihice, Janet a ajuns la două aspecte pe care şi-a bazat teoria: 1) studiul 
bolilor minttale ar putea constitui o cale de acces la cunoaşterea intelegerea vietii 
mintale normale, si 2) studiul bolilor mintale nu se poate face doar pe baza introspectiei. 
Plecând de la aceste aspecte, Janet a considerat că: „Psihologia nu este altceva 
decât ştiinta actiunii umane" adică ştiinta conduitei sau, şi mai exact, „studiul omului 
in raport cu universul şi mai ales in raporturile sale cu ceilalti oameni". Janet 
introduce, aşadar, în psihologie conceptul de conduită, intelegand prin aceasta din 
urmă atat totalitatea manifestărilor vizibile, orientate către „afară", cat şi totalitatea 
proceselor invizibile de organizare şi reglare a ei. Mai exact, conduita este 
ansamblul actelor unui individ, de la cele mai simple (mişcări) la cele mai 
complexe (rationament), orientate spre un scop şi incărcate de sens. In conceptia 
lui Janet conduita unifică şi sincronizează intr-un tot unitar comportamentul şi viata 
interioară subiectivă. 

Puțin mai târziu, conceptul de conduită a fost pus în relaţie şi apoi identificat cu 
conceptele de acţiune şi de activitate, considerându-se că psihicul uman nu există 
decât în şi prin activitate. Abordarea activităţii ca obiect de studiu al psihologiei a 
permis ipostazierea psihicului ca un sistem aflat într-o permanentă organizare şi 


dispunând de autoreglare. 
Astfel, a fost posibilă trecerea către o altă abordare a obicetului de studiu al 


psihologiei şi anume, omul concret. Conform acestei perspective, procesele, funcţiile 


şi capacităţile psihice ale omului nu există in sine fără legătură cu individul uman 

concret, după cum activitatea este desfăşurată şi controlată de opersoană care 
dispune de o anume identitate psihofiziologică. Ca atare, incepe să se 
le 765.1473( )-524062(e)-510312 Tf0.983(t)-42.6131(a)-5586.48 688.210312 Tf0.9840.9980415 11689( )2778 

complementare) şi solutii selective, optative (care onstau in retinerea uneia sau 
alteia dintre perspectivele de abordare a diferitelor probleme, in functie de scopul 
sau intentiile cercetatorului, spre exemplu, dacă un cercetător vrea să studieze 
afectivitatea ca stare interioară, atunci perspectiva introspecţionistă ar putea fi 
utilă, dar dacă doreşte să investigheze expresiile emotionale ca semne exterioare ale 
emotiilor şi conduitele determinate de acestea, probabil că punctul de vedere 


comportamentalist ar putea fi mai productiv. 
Realismul ştiinţific şi perspectiva newtonian-carteziană 


Timp de sute de ani, de cand Descartes a eliberat cercetarea stiintifica de 
dogmele bisericesti cu filozofia sa asupra dualismului, vederea noastra sau 
paradigma asupra lumii a fost bazata pe realismul materialist sau realismul 
stiintific. Dualismul imparte lumea in sfera obiectiva a materiei si sfera subiectiva a 


mintii. 


La modul simplist, putem intelege acest fapt că obiectele sunt independente 
si separate de minte, o astfel de perspectivă fiind cea care a pus bazele principiului 
obiectivitatii. Cu timpul, orientarea tot mai largă în plan social către acceptarea 
investigaţiei ştiinţifice şi negarea dogmaticii şi a habotniciei religioase a determinat 
biserica să accepte principiul dualismului, ideile lui Descartes fiind implementate în 


fizică şi în planul cunoaşterii generale. 


In secolul al XVIII-lea Newton a promovat in continuare punctul de vedere al 
materialismului realist pe baza principiului determinismului cauzal, idee conform 
careia mişcarea unui obiect fizic poate fi determinată cu exactitate, pe baza 
cunoaşterii poziției spaţiale şi a vitezei de deplasare. Prin extrapolare în planul 
cunoaşterii generale, se consideră astfel că orice fenomen are o cauză care poate 
fi determinată cu necesitate, iar acest principiu se va aplica în toate planurile 
cunoaşterii universului şi a umanului. Cu timpul au apărut o serie de efecte 
perverse ale acestei situaţii. În medicină spre exemplu, faptul că există o cauză a 


unei boli a devenit un fapt de la sine înţeles, iar acest tip de perspectivă a dus 

către tratarea simptomului şi nu a cauzei. Altfel zis, dacă o boală are o cauză pe 
care o putem identifica cu necesitate — de cele mai multe ori în plan organic — care 
se manifestă prin nişte simptome (acestea fiind în legătură directă cu cauza lor), 
atunci identificarea cauzei este mai degrabă “pierdere de timp”, aşa încât, soluția 
bolii este de cele mai multe ori văzută ca o simplă tratare a simptomelor, a părții 


vizibile a respectivei boli. 


O bună exemplificare a perspectivei newtonian-carteziene asupra 
universului şi cunoaşterii este masa de biliard cosmic a lui Amit Goswami: “Ganditi- 
va la univers ca la o gramada mare de bile de biliard, mari si mici, pe o masa de 
biliard tridimensionala, pe care o numim spatiu. Daca cunoastem toate fortele care 
actioneaza asupra acestor bile de biliard in orice moment dat, atunci cunoscand 
conditiile initiale, avem posibilitatea de a calcula unde se va afla in viitor fiecare 


dintre aceste corpuri, sau unde s-au aflat ele la un moment dat. “ 


Reprezentarea unui sistem solar 
sau ceasul cosmic din perspectiva realismului științific 

Albert Einstein a postulat un al treilea principiu al fizicii clasice. Teoria 
relativitatii susține ca viteza cu care se misca “bilele de biliard” trebuie să fie 
limitata de viteza luminii, ceea ce inseamna ca toate influentele dintre obiectele 
materiale pe continuumul spatio-temporal trebuie sa fie locale, adica trebuie sa 
traverseze o unitate de distanta intr-un anumit timp cu o viteza finita. Acesta este 


principiul localizarii. 


Succesul realismului materialist sau stiintific in prezicerea si controlul 
conditiilor de mediu si declinul ulterior al puterii bisericii au facut ca realistii 
materialisti sa puna in curand sub semnul indoielii mintea, psihicul sau spiritul 
aflate in afara dualismului cartezian si sa rupa vechiul pact cu biserica. Astfel a fost 
adaugat un al patrulea principiu - principiul materialismului monist - care sustine ca 
toate lucrurile, inclusiv mintea si constiinta, sunt rezultatul materiei. Şi pentru că 
nu s-a aflat calea ştiinţifică prin care mintea sau psihicul să fie emanată sau 
produsă de materie, a fost adaugat un al cincilea principiu, denumit 
epifenomenalism care susţine că toate fenomenele mentale pot fi explicate ca 
fenomene secundare materiei datorita conditiilor fizice antecedente. Conşiiinţa 
este privită ca “ fantoma din masina”, o proprietate specifică a creierului surprinsă 


doar atunci când creierul este privit dintr-un anumit punct de vedere. 


Pentru majoritatea persoanelor din civilizatiile occidental-europene 
perspectiva asupra şi înțelegerea realitatii sunt determinate de cele cinci principii 


ale realismului materialist. 


1. Obiectivismul 

2. Determinismul cauzal 

3. Localizarea 

4. Monismul fizic sau material 


5. Epifenomenalism 

Este important de subliniat şi reținut faptul că aceste cinci principii sunt 
postulate metafizice despre natura realitatii si nu concluzii derivate din 
experimente. De aceea, dacă observatiile sau experimentele ulterioare aduc date 
care contrazic un postulat, atunci, conform regulilor cercetarii stiintifice, acestea nu 
trebuie luate în considerare. In plus, daca o argumentatie rationala indica o bresa 
in teorie, atunci validitatea teoriei trebuie verificata. Practic, tot ceea ce înseamnă 
în acest moment cunoaştere şi investigaţie științifică se raportează la un cadru de 
referință foarte strict şi, după unii gânditori, extrem de restrictiv şi dăunator pentru 
această cunoaştere. Existenţa cadrului de referință şi a postulatelor pe care se 
bazează cunoaşterea este esenţială pentru produsele acestei cunoaşteri, de cele 
mai multe ori aceste produse pierzându-şi valabilitatea odată ce sunt scoase din 


acest cadru. Vom reveni pe parcurs asupra acestui fapt. 


Principiile psihologiei ştiinţifice 

Cunoaşterea psihologică științifică şi demersurile metodologice de acest tip 
se supun unor principii derivate din cadrul cunoaşterii ştiinţifice generale. 
Obiectivul lor este de a a asigura coordonatele de referinţă ale analizei şi 
interpretării ştiinţifice ale fenomenelor concrete. Vom prezenta — după M. Golu - în 
cele ce urmează aceste principii ale psihologiei ca ştiinţă. 

Sunt considerate ca esenţiale următoarele: 
a. principiul determinismului (extern); 
b. principiul relaționării neuro-psihice sau principilu reflexului; 
c. principiul reflectării şi modelării informaţionale; 
d. principiul acţiunii şi al unităţii conştiință-activitate; 
e. principiul genetic şi al istorismului; 


f. principiul sistemicității. 


a. Principiul determinismului (extern) impune obligativitatea analizei şi 
explicării psihicului pe baza unor condiţii şi cauze reale obiective. El este în strânsă 
legătură cu postulatul determinismului cauzal şi postulatul obiectivismului din 


realismul științific. Condiţiile şi cauezele la care se referă acest principiu se referă 

în principal la acţiunea asupra organelor de simţ a stimulilor de diferite modalităţi şi 
grade de complexitate. La nivelul psihicul vorbim de un determinism mijlocit, adică 
orice acţiune a unui stimul extern se reflectă şi se modifică în stările şi condiţiile 
interne ale subiectului. Ca urmare, relaţia dintre stimulul extern (S) şi reacţia de 
răspuns (R) nu este de tip cauzal univoc, ci de tip probabilist. Acest fapt înseamnă 
că un stimul extern nu conduce cu necesitate şi invariabil la producerea unui 
singur răspuns, iar dacă totuşi se întâplă atunci o face doar cu o anumită 
probabilitate, de cele mai multe ori, necunoscută. În funcţie de condiţiile şi starea 
mijlocitoare — adică de starea individuală psihică - există posibilitatea ca subiectul 
să aibă o reacţie absolut specifică şi personală. Aşadar, conduitele şi viață psihică 
sunt considerate ca aparținând unui determinism complex multivariat, denumit 
determinism statistic. 

Totodată, se consideră că principalii factori determinativi externi pentru 
psihicul şi comportamentul uman sunt factorii socio-culturali, principiul 
determinismului luând forma specifică a principiului condiționării social-istorice şi 
culturale. Aceasta înseamnă că psihicul uman propriu-zis poate exista şi se poate 
forma numai în cazul existenţei unui mediu social. 

b) Principiul relaționării neuropsihice consideră că psihicul este definit ca 
funcție a sistemului nervos, a creierului. Acest principiu este consecinţa directă a 
postulatului monismului fizic. Se consideră astfel, că mecanismul producerii 
oricărui proces psihic este de natură reflexă, fiind mediat de procese fiziologice 
nervoase (excitație, inhibiţie, modulări ale amplitudinii şi frecvenţei influxului nervos 
etc.). Acest principiu susține totodată că la nivelul creierului nu se generează 
percepții, idei, trăiri emoţionale, atitudini etc. în virtutea structurii sale celulare 
interne, ci numai prin receptionarea, prelucrarea şi interpretarea stimulilor din afara 
sa. Din principiul relaţionării neuro-psihice, derivă principiul unităţii dialectice a 
psihologicului şi fiziologicului care susţine că niciun proces psihic nu se poate 
realiza fără un anumit ansamblu de transformări şi fenomene neurofiziologice 
specifice. Astfel, din punct de vedere genetic şi cronologic, fiziologicul precede şi 
condiționează psihologicul, dar acesta posedă caracteristici calitative proprii, care 


sunt ireductibile la fiziologic, neputând fi explicate doar pe această bază. Astfel, 

atributele de subiectiv şi de ideal sunt aplicabile numai proceselor psihice, nu şi 
celor fiziologice, care aparţin fenomenelor substanţial-energetice obiective. Pe 
măsură însă ce psihicul individual se dezvoltă şi se consolidează, el devine relativ 
autonom faţă de baza fiziologică iniţială — consideră adepţii psihologiei realist 
ştiinţifice - şi astfel devine capabil să influenţeze nivelul fiziologic şi somatic 
subiacent. Astfel, se pot explica o serie de tulburări psihosomatice precum şi o 
parte din mecansimele şi efectele psihoterapeutice. 

c) Principiul reflectării şi modelării informaţionale stă la baza înțelegerii 
naturii existenţiale sau a statutului ontologic al psihicului, fiind traducerea 
psihologică a epifenomenalismului. Acest principiu încearcă să răspundă la 
întrebarea „în ce formă sau modalitate există psihicul?”. Se consideră astfel că 
psihicul există, pe de o parte, ca o formă particulară de reflectare subiectivă şi 
ideală (nonsubstanţială) şi, pe de altă parte, ca informaţie. Astfel, percepțiile, 
reprezentările, noțiunile sunt modele informaţionale interne ale lucrurilor, 
fenomnelor şi situaţiilor obiective externe, iar faptul că psihicul are o astfel de 
natură reflectorie-informaţională este argumentat prin necesitatea de adaptare a 
individului la un mediu existenţial mai complex, căpătând astfel un rol reglator, 
optimizator, organizator. Ca şi informaţia, psihicul exprimă şi ne dă măsura 
gradului de organizare la nivelul sistemelor animale şi umane. 

d) Principiul acțiunii şi al unității conştiință-activitate ne obligă să 
recunoaştem interdependenta legică dintre planul comportamental extern şi planul 
subiectiv intern. Spre exemplu, se consideră că prima formă de manifestare a 
psihicului în ontogeneză o constituie acțiunea directă a copilului cu obiectele şi 
lucrurile din jurul său. Treptat, prin interiorizare treptată, stadială, schemele de 
organizare şi desfăşurare a acţiunilor externe — de descompunere, de comparare 
(măsurare), de grupare, de asamblare etc. - devin matrici ale structurării operațiilor 
mentale, care dobândesc autonomie completă, putându-se desfăşura fără 
apelarea la suport obiectual sau imagistic, de-abia în jurul vârstei de 14 ani. Pe 
măsură ce se formează şi se consolidează, structurile interne ale psihicului încep 
să acţioneze şi să regleze în plan extern, îndeplinind rolul individului de factor 


modelator şi acțional asupra realităţii obiective. 

e) Principiul genetic şi al istorismului susţine că psihicul nu este un dat sau 
un fapt predeterminat şi imuabil, el devenind şi evoluând de-a lungul existenţei 
individuale. Traiectoria dinamicii psihicului în plan individual tinde să se suprapună 
cu traiectoria dinamicii organismului, punând în evidenţă trei mari segmente: 
segmentul ascendent antientropic, în interiorul căruia au loc procesele de 
dezvoltare, consolidare, maturizare, segmentul optimumului funcţional, în cadrul 
căruia toate componentele sistemului se mențin la valori ridicate şi segmentul 
descendent entropic, în cadrul căruia se acumulează efectele entropice, de 
regresie şi dezorganizare. 

f) Principiul sistemicității a fost introdus în psihologie de către adepții 
orientărilor cibernetico-sistemice, fiind acceptat mai degrabă ca principiu 
organizator şi coagulant al vieţii psihice. Astfel, se consideră că psihicul nu trebuie 
privit ca o sumă aritmetică de elemente în sine independente, ci ca un sistem ale 
cărui componente se află într-o relaţie de interdependenţă, condiționându-se şi 
influențându-se reciproc. Acest fapt determină şi apariţia unor calități 
supraordonate elementelor, care deşi nu aparţin niciunui element singular, imprimă 
un anumit stil şi influențează funcţionarea de ansamblu a sistemului psihic, iar cu 
timpul în orice proces psihic particular imprimându-se pecetea acest stil specific de 
funcţionare, similar unei matrici generative. O astfel de abordarea sistemică se 
opune abordării asociaţioniste bazată pe principiul descompunerii şi recompunerii 


elementelor atomare. 


Noile principii ale cunoaşterii. 

Consideraţii asupra perspectivei noii fizici 

Odată cu publicarea teoriei relativităţii de către Albert Einstein şi a teoriei 
cuantice de către Werner Heisenberg, a luat naştere ceea ce acum se numeşte 
„noua fizică”. Aceste teorii, împreună cu experimentele aiacente, vor demonstra că 
ipotezele fizicii newtoniene şi, ca atare, metodologia şi demersurile de cunoaştere 
bazate pe această perspectivă, reprezintă doar simple aproximări ale realității. 
Astfel, ele îşi păstrează în continuare utilitatea mai degrabă pentru specialiştii în 

inginerie şi construcţii, dar care nu aspiră în niciun caz la surprinderea realităţii 
lumii şi a integralităţii vieții. 

Ambele teorii - cea relativistă şi cea cuantică — împărtăşesc viziunea 
integralistă. Astfel, relativitatea nu consideră spaţiul asemenea lui Democrit ca un 
loc al nimicului regăsit printre atomii solizi din realitatea fizică, ci consideră că 
universul este reprezentat sub forma unei țesături continue şi neîntrerupte, în care 
atomii reprezintă doar nişte caracteristici locale ale acestei trăsături. Universul nu 
este un gol populat cu obiecte din loc în loc, ci este plin de substanţă, în care 
există zone de prim plan şi zone de plan secund, structura universului fiind însă 
neitreruptă şi continuă. 

Pe de altă parte, teoria cuantică vede toate caţiunile ca fiind continue, 
curgătoare, neîntrerupte. Dacă, spre exemplu, supunem studiului mai multe 
particule atomice, tot acest demers este văzut ca un tot unitar, iar particulele nu 
pot exista izolate, ci contribuie la experiment ca un tot deplin şi integral. 

Deşi toate aceste descoperiri au avut loc la începutul secolului XX, abia acum 
oamenii de ştiinţă şi teoreticienii au început să integreze şi să considere 
paradigmele noii fizici. Alex Comfort consideră că principalul motiv pentru care 
noile descoperiri ale fizicii sunt privite cu rezervă este faptul că ele nu sunt uşor de 
înțeles şi mai ales de vizualizat. Cosmosul lui Newton era unul „prietenos” şi 
suficient de „vizual”, era un ceas cosmic care funcţionează fără efort, în timp ce 
noua viziune este greu de imaginat: timpul nu mai este linear şi dobândeşte statut 
egal cu distanţa, iar Cosmosul nu mai are trei dimensiuni ci patru. 

În esenţă, se consideră ca toate sistemele materiale poseda o caracteristica 
principala: dualitatea unda-particula. Astfel, electronii - care in fizica clasica 
newtoniana actionau ca particule, pot in conditii speciale sa se comporte ca unde, 
respectand legile electromagneticii si nu cele ale mecanicii. 

Totodată, se afirmă că toate actiunile care au loc in fizica pot fi masurate, iar 
cele mai mici unitati energetice, care nu mai pot fi subdivizate sunt "cuantele" (de 
aici si denumirea de fizica cuantica). De exemplu, un atom poate face un salt de la 
o stare la alta, fara a trece prin stadiile intermediare, cu emisia unei cantitati 


cuantice de energie luminoasa. Cand particulele interactioneaza, este ca si cum 

ele ar fi conectate prin legaturi invizibile la un intreg. Pe scara larga, aceste 
conexiuni invizibile sunt atat de multe incat analiza lor devine probabilista. 

Nouă fizică a introdus şi proprietatea de "ne-localizare" cuantica care 
semnifica faptul ca particule aflate la distante macroscopice unele de altele pot sa 
interactioneze unele cu altele intr-un mod ciudat, ca si cum ar fi inter-conectate, 
insa legatura dintre ele este necunoscuta. Este ca si cum ar exista un "intreg" care 
coordoneaza prin metode necunoscute fiecare particica din univers. Bohr si 
Heisenberg au dezvoltat aceasta idee, demonstrand ca nu se pot face observatii 
obiective, intrucat observatorul, chiar prin acţiunea sa de observare, modifică 


starea cuantică a sistemului observat. 


Cunoaştere comună şi cunoaştere ştiinţifică 


Ştiinţele şi-au fundamentat discursul şi demersurile de cercetare pe opoziția 
dintre cunoaşterea comună şi cunoaşterea ştiinţifică. S-a spus de nenumărate ori — 
şi aceasta pe drept cuvând — că pentru a obţine rezultate valide din punct de 
vedere ştiinţific este necesar nu doar să ne îndepărtăm de simţul comun, de 
cunoaşterea comună de la nivelul vieţii de zi cu zi, dar chiar să se producă o 


an 


“ruptură” epistemologică între cele două tipuri de cunoașteri. 

Cunoaşterea comună “nu este altceva decât însușirea de către agentul 
cunoscător a unei informaţii legate nemijlocit de condițiile praxiologice în care 
acționează” (Popa, 1972). Moscovici şi Hewstone consideră că simțul comun este 
un “corpus de cunoştinţe fondat pe tradiţiile împărtăşite şi îmbogăţite de mii de 
obervații şi experiențe sancţionatre de practică” (Fischer, 1990) 

Se consideră că simțul comun acţionează în două etape: 

- prima etapă de cunoaştere spontană în care ne facem o idee, avem o părere 
despre evenimentele în cauză; este o imagine imprecisă, uneori greu de 
tradus în discurs raţional; spre exemplu, spunem despre unele persoane că 
au o intuiție excepţională legată de un anume fapt, intuiţie însă pe care nu o 


pot explica în termeni discursivi şi cauzali, deşi într-un astfel de caz 

cunoaşterea poate depăşi nivelul simțului comun, fiind vorba de cunoaştere 
intuitivă ale cărei rezultate pot fi superioare cunoaşterii științifice; 

- în a doua etapă se produce o extrapolare a explicaţiilor de la situaţiile trecute 
la cele prezente sau viitoare, mai degrabă o căutare a sensurilor posibile ale 
evenimentului actual în explicaţiile şi informaţiile din experienţele anterioare 


similare. 


Se spune, aşadar, că simţul comun are două forme esenţiale: simţ comun de 
prima mână — adică ansamblul cunoştinţelor spontane rezultate din experiența 
directă a agenţilor cunoscători - sau simţ comun de mâna a doua în care 
rezultatele demersurilor de cunoaştere a realităţii sunt bazate atât pe experienţa 
directă cât şi pe cunoaştinţele ştiinţifice dintr-un anumit domeniu pe care le are 
agentul cunoscător. 

Cunoaşterea comună este influenţată de o serie de factori: 

- enculturaţia — transmiterea informaţiilor culturale şi a tehnicilor civilizatoare şi 
de stăpânire a mediului de la o generaţie la alta; în acest caz o influenţa 
determinantă o are limbajul ca matrice internă de transmitere, structurare, 
dezvoltare şi internalizare a informaţiilor relevante din respectiva comunitate; 

- socializarea - transmiterea normelor valorice şi morale după care îşi ghidează 
existența respectiva comunitate şi formarea personalităţilor individuale în 
raport cu aceste norme; există o socializare primară care se realizează în 
familie şi care presupune transmiterea de catre părinţi a normelor morale 
fundamentale către copii, educarea acestora în consens cu valorile societăţii 
din care acesta face parte şi o socializare secundară care se face în instituții 
specializate (de învățământ, religioase, militare, de reeducare etc.) 
Experienţa directă a oamenilor cu mediul, cu semenii şi cu propria persoană 

este influenţată puternic de aceşti factori şi este limitată prin însăşi faptul 

cunoaşterii comune. 
Donald McBurney susţine că simţul comun are două limite fundamentale: 

- standardele acestei cunoaşteri diferă dintr-un moment în altul şi dintr-un loc în 


altul în funcţie de atitudini şi de caracteristicile culturii; 

- recunoaşterea adevărului credințelor la acest nivel se face în planul practicării lor 
concrete; (exemplu — proba vinovăţiei şi neputința de a înghiţi o cantitate mai mare 
de cereale). 

O prezentare extrem de pertinentă şi validă a valenţelor şi limitelor 
cunoaşterii comune o face Petru Ilut în lucrarea sa Abordarea calitativă a 
socioumanului. 

El consideră că virtuțile cunoaşterii comune (cotidiene) pot fi exprimate astfel: 

1. Realitatea socioumană este ontic direct accesibilă indivizilor obişnuiţi. Ea 
este "pe măsura omului" din punctul de vedere al mărimilor entităților de cunoscut 
şi al gradului lor de organizare. Acest nivel "mezo" al existenţei, spre deosebire de 
cel micro sau macro, nu presupune, în principiu, aparate sau instalaţii speciale 
(microscoape, telescoape etc.) pentru a observa şi înregistra stări, caracteristici şi 
procese. 

2. Realitatea socioumană nu numai că este ca ordin de mărime nemijlocit 
accesibilă individului obişnuit (tipic, modal), dar îi este acestuia şi foarte familiară. 
Gradul de familiaritate nu provine doar din proximitatea spaţială în sine, din 
prezenţa fizică în mijlocul celorlalţi, în interiorul grupurilor şi aşezămintelor sociale 
(comunități, familie, locuri de muncă şi alte instituţii şi organizaţii), ci din aceea că 
oamenii dezvoltă şi împărtăşesc credințe, explicaţii, motivații, valori şi simboluri 
comune. Altfel spus, ei sunt capabili să înțeleagă gândurile şi acţiunile semenilor 
lor. Or, a descrie şi a explica socioumanul înseamnă în considerabilă măsură a 
înțelege resorturile comportamentelor individuale şi colective. 

3. Strategiile cognitive la nivelul practicii cotidiene sunt complexe, flexibile şi 
subtile. Pornind de la cercetările de antropologie cognitivă, în speţă de la 
preocupările de etnoşiiință şi etnometodologie - studiul metodelor prin care 
oamenii îşi reprezintă şi organizează viaţa curentă — s-a dezvăluit ingeniozitatea, 
abilitatea şi chiar raționalitatea demersurilor cognitive în practica curentă. 

4. În câmpul lor de competență psihosocială (spaţiul familial, de muncă, 
şcoală, locuri publice şi alte instituţii formale şi informale), indivizii obişnuiţi se 
comportă - conform unei expresii cunoscute deja de câteva decenii în psihologia 


socială şi sociologia cunoaşterii - ca nişte “mici oameni de știință”. Cu greu pot fi 

găsite constatări şi explicaţii în disciplinele socioumane care să nu aibă 
corespondent în conşiiința comună. 

5. Când se discută de raportul cunoaştere comună - cunoaştere științifică în 
perimetrul socioumanului se trece îndeobşte cu vederea un fapt foarte important, 
susține Iluţ. Şi anume acela că simţul comun nu este ceva omogen, amorf, 
nediferenţiat. Dimpotrivă, el apare ca puternic stratificat din punctul de vedere al 
potenţialului cognitiv, mergând de la constatări simple, clişee şi prejudecăţi, până 
la observații şi raționamente de mare fineţe şi profunzime, la explicaţii şi 
interpretări nuanţate. În funcţie de inteligenţă şi nivel de cultură, de multitudinea şi 
varietatea experienţelor socioculturale, indivizi nespecialişti propriu-zis în studierea 
socioumanului au grade diferite de aprehensiune a lui. 

Tot Petru lluț prezintă limitele cunoaşterii comune astfel: 

1. La nivelul cunoaşterii comune este masiv prezentă subiectivitatea (clişee 
de gândire, interese, aspirații, valori), ceea ce poate deforma de la început 
conţinutul informaţional prin însăşi percepţia incorectă a realităţii. Funcţionează, 
printre altele, expunerea şi filtrarea selectivă, adică tendinţa ca, deliberat sau nu, 
oamenii să se expună şi să rețină mai mult informaţiile care concoraă cu propriile 
păreri (crezuri) şi să le evite pe cele disonante. 

2. Chiar dacă reprezentările (percepțiile) obținute la nivelul simțului comun 
ar fi corecte şi pertinente, ele sunt întotdeauna particulare, rezultat al unui context 
concret. Or, o eroare des întâlnită în retoricile cotidiene constă în tendința 
oamenilor de a generaliza şi de a absolutiza constatările pe marginea 
unei situaţii specifice la fenomenul ca atare (numită în literatura americană 
overgeneralization);transformăm, fără să ne dăm seama, caracteristicile unui 
fragment al realităţii sociale imediate în caracteristici universale. 

3. Conştiinţa comună poate cădea relativ uşor în pericolul de a înregistra 
doar legături aparente (şi de multe ori false) "ntre dimensiuni, factori, variabile. 

4. Reprezentărilor şi constatărilor simțului comun le lipseşte în general 
precizia, exactitatea; oricât ar fi de juste şi pătrunzătoare, ele sunt formulate în 


termeni vagi şi nu se bazează pe numărare şi/sau măsurare. 

5. Pe lângă limitele şi erorile mai sus expuse, care au un caracter oarecum 
general, studiile de cogniţie socială au identificat şi sistematizat şi unele 
mecanisme şi efecte distorsionante mai specifice ale conştiinţei comune: 

a. Efectul falsului consens, adică faptul că indivizii au tendinţa de a se 
considera, în ce priveşte acțiunile, judecăţile şi modul lor general de comportare, 
mult mai asemănători cu semenii lor decât sunt în realitate. 

b. Efectul încadrării (frame) sau al cadrului de referință, constând în aceea 
că prejudecățile şi aprecierile noastre relativ la diferite obiecte, persoane, instituții 
şi probleme sociale sunt afectate în mare măsură de felul în care este prezentată 
informaţia despre ele, de cadrul în care ea apare. 

De-a lungul istoriei s-au impus mai multe modele de generare şi testare a 
adevărului enunţurilor despre realitate. Astfel, Walter Wallace (Chelcea, 2001) 
vorbeşte despre patru astfel de modele: 

Modelul autoritarian s-a afirmat în antichitate, dar a continuat până în 
contemporaneitate. Regi, preşedinţi sau savanţi se considera că ar avea atributul 
natural sau supranatural de a produce adevărul. Deci, adevărul era garantat de 
calitățile de excepție ale producătorului enunţurilor. Modul autoritarian se întâlneşte 
azi sub apelul la argumentul autorității. 

Modul mistic prin care calitatea cunoaşterii adevărate este conferită numai 
profeților şi marilor mistici prin starea de graţie. 

Modelul logico-rațional se centrează pe logica formală. Se face apel la 
„primele principii” şi prin deducție se stabileşte adevărul. Principala grijă constă în 
rigoarea judecății logice, fără a se urmări corespondenţa cu realitatea. În fine, 
modul ştiinţific de determinare a adevărului îmbină preocuparea pentru aplicarea 
corectă a metodei de cunoaştere cu observaţia riguroasă a fenomenelor. 

Modelul ştiinţific asigură desubieciivizarea cunoaşterii, încercând să ofere 
o imagine despre lumea înconjurătoare cât mai apropiată de realitate, şi nu aşa 
cum îi apare unui individ la nivelul simțului comun. Modul științific reprezintă astăzi 
principala cale de cunoaştere a comportamentelor individuale şi de grup, a 
faptelor, a fenomenelor şi proceselor psihosociale. Modelul ştiinţific de cunoaştere 


are la bază postulatele realismului ştiinţific. 

Cunoaşterea şi cercetarea ştiinţifică se bazează la acest moment în bună măsură 
pe postulatele realismului ştiinţific, acceptate de către întreaga comunitate 
ştiinţifică, J.W.Vander Zanden sintetizând astfel aceste postulate: 

Principiul realismului : lumea există independent de observaţiile noastre, nu 
e creată de simţurile noastre ; 

Principiul determinismului : relaţiile din lume sunt organizate în termenii 
cauza-efect ; 

Principiul cognoscibilității : lumea poate fi cunoscută prin observații 
obiective. 
La acestea trei, Mc Burney (1983) a mai adăugat şi: 

Principiul raţionalităţii : lumea externă poate fi cunoscută pe cale logică 
(acest principiu poate fi subsumat principiului 3) 


Principiul regularității : fenomenele din lume se produc în mod logic. 


O contribuţie importantă la metodologia cercetării ştiinţifice a avut-o Patrick 
Suppes prin promovarea empirismului probabilist. Vorbind astfel despre principiul 
determinismului — considerat ca fiind unul dintre cele mai importante principii ale 
cunoaşterii ştiinţifice - vom putea spune ţinând cont de metafizica probabilistă că 
determinismul de tip laplaceean nu funcţionează şi nu poate fi aplicat cu succes în 
planul cunoaşterii psihosociale, cu atât mai puţin strict în plan psihologic. 

lată care sunt, mai întâi, principiile metafizicii neotradiționale — 
reprezentanta directă a realismul ştiinţific şi care susține determinismul clasic 
lapaceean: 

- viitorul este determinat de trecut; 

- orice eveniment are o cauză determinată suficientă; 
- cunoaşterea trebuie să se întemeieze pe certitudine; 
- cunoaşterea științifică poate, în principiu, să fie adusă până la nivelul de 
cunoaştere cu diferite niveluri de generalitate; 
- cunoaşterea şi metoda ştiinţifică pot fi, în principiu, unificate. 
În cele ce urmează prezentăm principiile metafizicii probabiliste: 


- legile producerii fenomenelor naturale au în esenţă caracter probabilist; 

- cauzalitatea are un caracter probabilist; 
- certitudinea cunoaşterii, în sensul preciziei absolute a măsurilor, este irealizabilă; 
- ştiinţele, ca terminologie, obiect şi metodă, se caracterizează prin pluralism. 
Evident, o astfel de abordare este mai aproape de o perspectivă integrală şi 
firească a cercetării şi cunoaşterii psihologice. 
Septimiu Chelcea, citându-l pe Martyn Hammersley, arată care sunt 
trăsăturile care diferenţiază cercetarea de tip socio-uman de alte activităţi: 
- o astfel de investigație are ca scop descoperirea adevărului şi nu 
producerea dovezilor pentru susținerea unei poziții deja adoptate; 
- cercetarea socio-umană este mai degrabă preocupată de producerea 
informatiilor referitoare la fapte şi nu de enunţul judecăților de valoare; 
- un astfel de demers are un scop teoretic, deşi problemele teoretice din 
ştiinţele socio-umane au şi o puternică dimensiune practic-aplicativă; 
- cercetarea tinde spre formularea unor legi; 
- se consideră că măsurarea şi controlul variabilelor sunt esenţiale în 


cercetările socio-umane. 


Gary King, Robert Keohane şi Sidney Verba apreciază că cercetarea ştiinţifică a 
socio-umanului are patru caracteristici: 

- obiectul cercetării îl conciituie formularea de inferenţe (a face inferențe 
înseamnă „a trage concluzii mai generale privitoare la ceva care nu este 
observabil, pornind d ela datele colectate”); 

- procedurile din acest demers sunt publice (dar această caracteristică este 
valabilă cu precădere în sociologie, considerându-se că sociologia este publică şi 
trebuie să fie transparentă; 

- concluziile sunt incerte (întreaga cunoaştere este incertă, certitudini avem 
doar în credințele noastre; se consideră, de aceea, că cercetătorul care nu se 
îndoiește de rezultatele investigaţiilor lui nu merită să fie luat în consideraţie); 

- caracterul ştiinţific este dat de metoda folosită (Karl Pearson apreciază că: 


„Unitatea ştiinţei constă în metodă, nu în materialul de studiu”). 

În 1895 Emile Durkheim spunea că sociologia trebuie “să ne facă să vedem 
lucrurile altfel de cum apar omului de rând; căci obiectul fiecărei ştiinţe este de a 
face descoperiri, şi orice descoperire deconcertează mai mult sau mai puţin 
opiniile acceptate.” Deşi la prima vedere destul de validă şi fecundă, o astfel de 
perspectivă programatică a determinat apariția unui efect pervers al cunoaşterii 
ştiinţifice. Astfel, odată cu trecerea timpului, sensul acestei fraze a fost pe de o 
parte absolutizat, iar cunoaşterea intuitivă, spre exemplu, a fost eliminată din 
arsenalul cunoaşterii aşa-zis valoaroase. Tot ca exemplu, putem arăta cum 
ritualurile arhaice au fost considerate doar manifestări ale iluziei controlului asupra 
evenimentelor pe care de fapt nu le putem influenţa, fără a considera funcţiile de 
echilibrare socială şi dezvoltare psihologică ale acestor ritualuri. Pe de altă parte, 
îndemnul lui Durkheim a fost redus doar la perspectiva științifică, fiindcă, dacă spre 
exemplu, rezultatele unui experiment nu se încadrează în postulatele 
raționalismului ştiinţific, iar acestea apar ca “descoperiri” deconcertante pentru 
comunitatea ştiinţifică, atunci el nu este luat în considerare şi validat ca valoros. În 
acest sens, spre exemplu, putem vorbi de studiile privind fenomenul sincronicităţii, 
ale căror rezultate au fost de cele mai multe ori puse pe seama hazardului, a 
întămplării sau a unor erori metodologice. 

Considerăm ca fiind extrem de limitativă pentru psihologie cantonarea 
definitivă şi irevocabilă doar într-o anumită arie a cunoaşterii sau doar într-o 
anumită paradigmă de studiu. Efectele negative ale enculturaţiei se pot manifesta 
atât în cunoaşterea comună, cât şi în cunoaşterea ştiinţifică, iar limitele limbajului 
se fac simţite indiferent dacă acesta este unul comun, natural sau științific, 


artificial. 


Cunoaşterea prin explicaţie şi prin experienţă. 
Nivelul discursiv şi cel evocativ al cunoaşterii 


Trecând dincolo de opoziția — mai mult sau mai puţin reală — dintre 
cunoaşterea comună şi cea ştiinţifică, putem afirma că fenomenele unei realități — 


cu atât mai mult cu cât această realitatea este una psihosocială — pot fi cunoscute 

fie apelând la explicaţii cu privire la respectivele fenomene, fie prin participarea la 
ele sau prin trăirea lor nemijlocită. Din punctul de vedere al ştiinţei actuale, se 
consideră că o cunoaştere adecvată a unui domeniu nu se poate face decât dacă 
se ajunge la explicaţii cu un înalt grad de întemeiere care să permită înțelegerea 
specificului respectivului domeniu. O astfel de perspectivă este constestată de unii 
dintre epistemologi, printre argumentele lor fiind şi acela că — la un anumit nivel — 
unele fenomene nu mai pot suporta explicaţii, bazate pe un limbaj discursiv, 
raţional. În aceste cazuri, ar trebui să apelăm la un nivel superior de tip evocativ, 
nondiscursiv, care să poată oferi o cunoaştere mai degrabă mistică şi intuitivă, 
decât una explicativă. Discuţiile — numeroase şi fertile — cu privire la validitatea şi 
„adevărul” cunoaşterii pe bază de explicaţie sau a cunoaşterii experienţiale, ca şi a 
diferenţelor dintre nivelul discursiv şi cel evocativ al acestei cunoașteri, ar putea 
sugera că este necesară o schimbare de perspectivă — fundamentală chiar — 
pentru ceea ce reprezintă ştiinţa psihologiei contemporane şi viitoare. Văzută până 
acum ca un deziderat al psihologiei, apropierea de modelul fizicii cartezian- 
newtoniene — în condiţiile în care chiar ştiinţa fizicii şi-a reconsiderat poziţiile — nu 
poate decât să limiteze adevărata cunoaştere psihologică şi să confere psihologiei 
acelaşi statut prăfuit şi nerealist de permanent candindat la poziția de știință. 
Paradoxal, pe măsură ce psihologia caută să ajungă la falsul podium „ştiinţific”, 
fizica începe să-şi schimbe sensul de evoluţie, venind către locul de care — până 


acum — psihologia încerca să se îndepărteze. 


Pentru a reveni la cunoaşterea bazată pe explicaţie, iată felul în care 
I.Mărginean (2000) defineşte explicaţia: “un elaborat (o construcţie) prin care un 
eveniment sau fenomen devin inteligibile prin identificarea cauzelor, a naturii, a 


interrelaţiilor”. 


Se consideră că în ştiinţele socio-umane trebuie să explicăm asocierea 
dintre un obiect şi o calitate. Explicaţia este o relaţie ce utilizează întrebarea “De 
ce?”. Generatorul problemei este explanandum-ul (sau fenomenul explicat), ceea 
ce explicăm. Răspunsul se numeşte explanans (sau elementul explicativ) şi 


constă din propoziţii cu diferite grade de generalitate. Explanansul este alcătuit din 

legi şi teorii explicative, dar se poate referi şi la “semnificaţiile atribuite de actorii 


sociali sau de raționamente ale acestora”. (Mărginean, 2000) 


A.Mihu considera că într-o cercetare explicaţia este formulata ca o ipoteză, 
şi anume o explicaţie plauzibilă referitoare la relaţiile dintre fenomenele studiate. 
“Avem de-a face cu o teorie potentiala, iar prin verificarea ipotezei se ajunge la 


x 


teoria propriu-zisă” (Mihu, 1973). Mihu denumeşte acest proces “pulsație 


propoziționala”. Schema propusă de A.Mihu este valabilă atât în cazul cercetărilor 
empirice (urmând un continuu descendent al importanţei de la abordările 
preponderent cantitative, experimentale şi până la cele preponderent calitative, 


neexperimentale), cât şi în cazul celei teoretice. 

I.Mărginean (2000), enumeră următoarele categorii de explicaţii: 
1. explicaţia cauzală (identificarea unui eveniment); 
2. explicaţia probabilistă; 


3. explicaţia de specificare a înțelesului (meaningful explanation) şi a scopului 
(purposive explanation), când un eveniment este explicat prin motivațiile, dorinţele, 


intenţiile actorilor; 
4. explicaţia funcţională; 


5. explicaţia evoluționistă sau ecologică (apariţia şi manifestarea unui 


simptom ca adaptare la o situaţie existenţială specifică). 


6. explicaţie teleologică (în care nu cauzele sunt considerate ca explicaţii, ci 


scopurile); 

7. explicaţia deductivă — iar aceasta comportă mai multe variante: 

a) ipotetico-deductivă - prin care se deduce o consecinţa logica din propoziții 
ştiinţifice; 

b) deductiv-nomologică — prin care legile generale sunt considerate ca baza a 


explicaţiei; 

c) nondeductivă — prin care se trece de la o propoziţie cu un anumit nivel de 
generalitate la o propoziţie cu un nivel mai înalt de generalitate sau de la o 


propoziţie la alta, situate la acelaşi nivel de generalitate 


S.Chelcea consideră că, în testarea ipotezelor nu poate fi urmată în 
exclusivitate inferenţa induciivă pentru că, de cele mai multe ori, aceasta este 
incompletă. Generalizări empirice, consideră S.Chelcea, se realizează cu un 
anumit grad de valabilitate, înregistrându-se astfel o ambiguitate epistemica a 
explicaţiei statistice. (Chelcea, Mărginean, Cauc, 1998) 


Termen. Concept. Noţiune. 


Operaţionalizarea conceptelor 


Vom prezenta în cele ce urmează o analiză a conceptelor din ştiinţele socio- 


umane bazată în principal pe analiza similară a lui Septimiu Chelcea. 


Semnele sunt simboluri din logică sau litere ale alfabetului care, ordonate 
după reguli precise, comunică ceva despre calitățile unităţilor sociale. Fiecărui 
semn îi corespunde o semnificație (sau mai multe), iar relația semn-semnificaţie se 
stabileşte printr-o regula semantică. În plus, atunci când scriem literele una lângă 
cealaltă într-o ordine precisă, ele alcătuiesc un cuvânt care semnifică altceva decât 
literele alfabetului. Acest cuvânt este designatul, iar obiectul numit de semn este 
denotatul. Un exemplu: cuvântul “medic” este înţeles de toată lumea ca fiind 
persoana calificată să trateze pacienţii bolnavi. Cuvântul medic este designatul, 
“obiectul propriu-zis” ce face parte din realitate (cu calităţile lui), reprezintă 


denotatul. Mai atragem atenţia asupra termenilor conotaţie şi polisemie. 


Sensurile diferite de denotația cuvântului reprezintă conotația (exemplu: 
cuvântul "medic” reprezintă un denotat atunci când spunem “medicul vindecă 


oameni”, dar este un conotat atunci când afirmăm “...eşti medic în motoare auto”). 

Cuvântul polisemie provine din unirea a două cuvinte greceşti polis — 
numeros şi semantikos — semnificaţie, şi se poate defini, oarecum forțat, drept 


“cuvânt cu semnificaţii numeroase”. 


Termenul reprezintă o “expresie lingvistica minimă cu înțeles distinct” 


(Chelcea, 2001), S.Chelcea clasifică termenii în trei categorii: 


- termenii referenţiali care au ca designat o entitate fizică (persoană, mulțime 
umană, oraş, etc.) sau o entitate ideală (inteligentă, deviantă, etc.); mulţimea 
obiectelor fizice sau a entităţilor ideale constituie extensiunea termenului, iar 


totalitatea calităţilor lor constituie intensiunea termenului; 


- termenii nereferențiali sau logici care aparțin “vocabularului” logicii: şi, sau, este 


inclus, include, egal, implica, etc.; 


- termenii extralogici (referenţiali) conectaţi între ei cu ajutorul termenilor logici, 
definiti ca fiind noţiuni simple, cu ajutorul cărora prin combinare, pot fi definite 


noţiuni derivate, cu ajutorul termenilor logici. 


S.Chelcea face o analiză interesantă referitoare la semnificaţia în științele 
socio-umane a termenilor “împrumutaţi” din limbajul comun. Astfel, termenii 
societate şi cultura au un anumit înţeles pentru o persoană cultivată, bună 
vorbitoare de limba romană, însă, termeni precum anomie, aculturație sau gulere 
albe, rămân fără înţeles pentru persoanele lipsite de o cultură de specialitate 
(sociologică, juridică, psihologică). Pe de alta parte însă, citându-l pe 
H.Zetterberg, S.Chelcea atrage atenţia şi asupra impreciziei unor termeni sau 
asupra încărcăturii afective puternice pe care o deţin, fapt care face dificila 
utilizarea lor. Exemplele alese de autor sunt societate (care poate desemna fie 


AL! 


“sistemul social global”, fie “pătura superioară”), subcultură, birocraţie, devianta, 
etc. Problema care se pune — şi pe care o analizează S.Chelcea — se referă la 
dubla posibilitate pe care o are cercetătorul, şi anume, aceea de “a opta pentru 
una din cele doua strategii de îmbogăţire a vocabularului ştiinţelor socio-umane: 
denumirea unui nou fenomen printr-un termen din limbajul comun sau crearea unui 
termen nou pentru designarea fenomenului descoperit. Ambele strategii au 


avantaje şi dezavantaje” (S.Chelcea, 2001). 

S.Chelcea (2001) realizează o clasificare a conceptelor în ştiinţele socio- 
juridice, folosind diverse criterii. Astfel, după conţinut, conceptele se împart în: 


- concepte ce designează unități sociale (grupuri, societăți umane sau 


rezultatele materiale şi spirituale ale oamenilor, ca ființe sociale); 


- concepte ce au ca referenţial calitățile obiectelor sociale (coeziune, tânăr, 
inteligent, integrat). Această categorie a conceptelor ce desemnează calități se 
subîmparte în două clase, prima înglobând referiri la caracteristicile individuale 
(trăsături, proprietăţi, calităţi ale indivizilor), cea de a doua referindu-se la 
caracteristicile grupale. Ambele “subclase” pot semnifica moduri de a fi (vârsta, 
sex, inteligența) sau moduri de a face (a calatori, a învăţa). Şi tot categoria ce 
desemnează calităţi, mai poate fi clasificata în funcţie de semnificaţia relație (fiu, 
duşman, prieten) sau context (de exemplu, calitatea unei persoane de a aparţine 


unei anumite etnii, clase sociale, naţionalităţi, etc.) (S.Chelcea, 2001). 
În funcţie de nivelul la care se referă caracteristicile în cauză întâlnim: 


- concepte ce desemnează fie caracteristici analitice (sunt concepte ce 
semnifică proprietăţi care rezultă din însumarea caracteristicilor individuale ale 


membrilor unui grup, cum ar fi vârsta medie a elevilor dintr-o clasa); 


- concepte ce desemnează caracteristici globale sau integrale (cum ar fi 


structura de putere, democratizarea, totalitarismul). 


Citându-l pe S.Moscovici (1990) exemplul dat de S.Chelcea, în acest sens, este 


elocvent. 


“Democraţia nu rezultă din comportamentul indivizilor x, y, sau z. Ea este ... un 
“fapt social total”, penetrând întreaga viața socială, relațiile de familie şi la locul de 


munca, etc.” (S.Chelcea, 2001) 
După tipul de referenţial avem: 


- concepte cantitative (cele care au ca referenţial mărimea, greutatea, gradul 
de intensitate al caracteristicilor unităţilor sociale, ca de exemplu “coeziune 


ALT "20 ce 


puternică”, “vârsta de 18 ani”, “grup numeros”); 

- concepte calitative (a căror caracteristică desemnată, există sau nu, ca de 
exemplu, stil de conducere democratic — “există diferite niveluri ale democraţiei” — 


activitate intelectuală — “conţine şi elemente de muncă fizică” ) 
După nivelul de generalitate conceptele se împart în: 


- concepte individuale, considerate concepte istorice (sunt concepte al căror 
designat are o mare determinare spațio-temporală şi care designează o singură 


unitate socială: Muntele Ceahlău, profesorul Popescu); 


- concepte generale considerate invarianti, universalii sau concepte aistorice 
(sunt concepte care, indiferent de gradul lor de generalitate, au ca referenţial o 
clasă de obiecte sau de calități, de exemplu: grup, normă, interacţiune, etc.) 
(S.Chelcea, 2001) 


În realitatea psiho-socială este însă greu de operat astfel de delimitări tranşante, 
utilitatea acestor clasificări fiind mai degrabă didactică decât operaţională. 


C.Popa (1972) consideră definiţia ca “o operaţie logico-semantică, prin care 
se stabileşte o identitate de designat între un nume comun şi o descripţie 
generală”. Cu alte cuvinte, ea constituie o operaţie generală a cunoaşterii şi 
comunicării interumane prin care se apreciază înțelesul termenilor utilizați. 
(S.Chelcea, 2001) 


Totodată, C.Popa sistematizează funcţiile definiţiei: 


a) funcţia referenţial-designatoare (constă în delimitarea unei clase de 
obiecte); 

b) funcţia de introducere a unor termeni noi în vocabularul unui agent 
cunoscător; 

c) funcţia de concentrare a informaţiei, de prescurtare a comunicării; 

d) funcţia de relevare a schimbărilor intervenite în procesul cunoaşterii, pe 
baza analizei intensiunii termenilor; 

e) funcţia sintetic-calculatorie, care permite prelucrarea informaţiei într-un alt 


limbaj. 

Aceste funcţii — considera S.Chelcea (2001) - sunt caracteristice tuturor tipurilor de 


definiţii din ştiinţele socio-umane. 


Având ca lucrare de referință “Fundamentele formarii conceptelor în ştiinţele 
empirice” a lui C.G.Hempel (1952), S.Chelcea distinge trei tipuri de definiţii în 


ştiinţele socio-umane : ostensivă, nominală şi operațională. 


a) Definiţia ostensivă (introdusă în ştiinţa de W.Johnson în 1921 şi aprofundată 
de B.Russel în lucrarea “Cunoaşterea umană. Posibilitate şi limitele sale “, 1948) 
are ca specific simultaneitatea pronunțării unui termen necunoscut de către un 
agent cunoscător (S2), dar cunoscut de alt agent cunoscător (S1) şi indicarea 
designatului. Semnul comportamental carcateristic acestei definiţii este ridicarea şi 
îndreptarea degetului către obiectul de definit. Sunt o serie de condiţii ce trebuie 
respectate , consideră Chelcea, pentru a asigura corectitudinea definiţiei 
ostensive: condiția lingvistică (întotdeauna trebuie asociat acelaşi semn sau 
cuvânt obiectelor indicate), condiția simultaneităţii (rostirea cuvântului 
concomitent cu arătarea obiectului desemnat) şi condiția operațională (atât 
obiectul desemnat cât şi semnul propus să fie perceptibile). Atât condiţia 
simultaneităţii, cât şi condiția operaţională, vizează pe de o parte cerinţe 
psihologice (referitoare la concentrarea atenţiei subiectului cunoscător atât asupra 
semnului, cât şi asupra obiectului), iar pe de altă parte cerințe pedagogice, de 


repetare a asocierii dintre semn şi obiect. 


b) Definiţia nominală sau verbală constă din specificarea înțelesului unui termen 


cu ajutorul altor termeni sau, altfel spus, din descrierea verbală a unui obiect. 


Definiendum-ul, cuvânt al cărui înțeles trebuie arătat, are aceeaşi semnificaţie ca şi 
definiens-ul, cuvintele cu ajutorul cărora se instituie un nume, se introduce un 
termen nou în vocabularul ştiinţei sau în vocabularul unui agent cunoscător. Să 
presupunem că vrem să introducem în vocabularul agentului cunoscător (S2) 
termenul de “personalitate” (definiendum). Noi (S1) cunoaştem atât acest termen, 
cât şi termenii “unitatea bio-psiho-socială care se formează stadial în ontogeneză 
şi determină un mod specific şi relativ stabil de raportare a omului la lume şi la sine 


însuşi.” (definiens). S2 nu cunoaşte decât definiens-ul. Pentru a arăta semnificația 

definiendum-ului utilizăm numai termeni cunoscuți de S2, preluaţi din limbajul 


comun sau anterior definiți. 

Spre exemplu, termenii de “lume”, “mod”, “om” fac parte din vocabularul 


= 


cotidian. Termenii “unitate bio-psiho-socială”, “stadial”, “ontogeneză” trebuie definiti 
înainte de a-i utiliza în structura definiensului. Definiendum-ul şi definiens-ul au 
acelaşi designat. Pentru a exprima aceasta relaţie legam definiendum-ul de 
definiens prin semnul “=df.”, ceea ce înseamnă ca prima parte a expresiei are 
acelaşi înțeles ca şi partea a doua a ei. De exemplu: Personalitate=df. unitatea 
bio-psiho-socială care se formează stadial în ontogeneză şi determină un mod 
specific şi relativ stabil de raportare a omului la lume şi la sine însuşi. O altă 
modalitate de scriere a relaţiei dintre definiendum şi definiens constă din punerea 


IP st 


între ghilimele a acestora şi intercalarea între ele a expresiilor: “înseamnă”, “are 
acelaşi înțeles”, “semnifică”, “defineşte”. Vom scrie deci: “Personalitate” semnifică “ 
unitatea bio-psiho-socială care se formează stadial în ontogeneză şi determină un 
mod specific şi relativ stabil de raportare a omului la lume şi la sine însuşi”. 
Utilizându-se aceste modalităţi de scriere a definiţiilor nominale se relevă faptul că 
se are în vedere relaţia dintre semne, dintre expresiile lingvistice, şi nu relaţia 


dintre semn şi designat. 


Rezultă de aici că definiţia nominală nu poate fi nici adevărată şi nici falsă, 
ci ea este o convenţie: ori de câte ori citim sau auzim un anumit cuvânt înțelegem 
un anumit lucru. Există, o ierarhizare a definiţiilor nominale, fiecare dintre acestea 
fiind constituită din termeni primari (de exemplu, termenul “reacţie”) şi termeni 
derivați (fiind la rândul lor definiţi cu ajutorul termenilor primari, de exemplu, normă, 
comportament, etc.). Definiţia nominală, apreciază S.Chelcea (2001), nu oferă nici 


o informaţie despre realitate, definiendum-ul neavând alt înţeles decât definiens-ul. 


De asemenea, în ceea ce priveşte funcţiile definiţiilor nominale, acestea urmează 


tipicul funcțiilor definiţiilor, în general, cu excepția funcţiei referenţial-designatoare. 


În ceea ce priveşte funcţia referenţial-designatoare va trebui analizat 
raportul dintre definiens şi designat. Definiţia explicită (definiensul) poate consta fie 


din relevarea genului proxim şi a diferenţei specifice (de exemplu: infractor=df. 

persoană condamnată definitiv de instanţele judecătoreşti), fie din enumerarea 
caracteristicilor specifice (de exemplu: om= df. fiinţă bio-psiho-socio-culturală) sau 
prin enumerarea obiectelor care fac parte din clasa denumită de definiens (de 
exemplu: fostele țări comuniste din Europa de Est=df. Albania, Bulgaria, 
Cehoslovacia, R.D.Germană, Polonia, România, Ungaria, U.R.S.S.). (Chelcea, 
2001) 


c) Definiţia operationala sau operaţionalizarea conceptelor reprezintă un 
procedeu prin care se decide dacă o calitate poate fi atribuită unei unităţi sociale 
sau, aşa cum spunea A.Bachrach în 1962, (apud Chelcea 2001) “definiția 


operationala a unei mâncări este... rețeta sa.” 


Aşadar, definiţia operaţională este procedeul prin care se stabileşte o relație 
între semnele direct observabile şi simbolurile ce apar la nivelul teoriei. J.Simon 
(1969) sublinia ca o definiţie este operaţională numai dacă cel ce analizează 
conceptul specifica şi procedeul, incluzând şi instrumentele folosite pentru 
identificarea sau generarea definiendum-ului şi găseşte un înalt coeficient de 


siguranţă (consistenta în aplicare) pentru definiția dată. 


Operaţionalizarea conceptelor, deşi dezbătută din 1927 (anul apariţiei 
orientării filosofice a operaționalismului prin lucrarea lui P.Bridgman “The Logic of 
Modern Physics”) şi până în prezent, a rămas încă în actualitate. 


Pentru exemplificare, S.Chelcea (2001, 111) prezintă operaţionalizarea 


conceptelor de “autoritarianism” şi “adaptare la muncă industrială” a celor proveniți 
din mediul rural (S.Chelcea, 1974). 


Conceptul de autoritarianism reprezintă un model în literatura de specialitate şi îi 
aparține lui Backer (1988). 


Desemnând un sistem sociopolitic bazat pe subjugarea drepturilor 
individului față de stat şi lideri (Reber, 1985) conceptul de autoritarism a fost 
formulat în 1923 de cercetătorii de la Institutul de Cercetări Sociale din Frankfurt. 
Venirea la putere a lui Hitler, în 1933, i-a forțat pe mulţi cercetători din Germania 


să emigreze în S.U.A. Aşa se face că sociologul Theodor W. Adorno, împreuna cu 

unii din colaboratorii săi din Frankfurt, şi-a continuat cercetările la Universitatea 
Columbia din New York, iar apoi la Universitatea din California, la Berkeley. În 
1950 publică lucrarea The Authoritarian Personality referitoare la tipul de 
personalitate care se caracterizează prin subordonare şi acceptare servila a 
autorității. În perioada 1940-1950 s-au studiat diferite aspecte ale “personalității 
autoritariene” cu ajutorul scalelor de atitudine; A-S (scala de antisemitism), E 
(scala de etnocentrism), P-E-C (scala de conservatorism politico-economic), F 
(scala de atitudine fascistă, numită apoi scala de atitudine antidemocratica). 


Scala F, elaborată de psihologul Daniel J.Levison, este structurată pe noua 
dimensiuni, şi anume: convenționalism, supunere autoritariană, agresiune 
autoritariană, antisubiectivitate, superstiție şi stereotipuri, putere şi încăpățânare, 
destructivitate şi cinism, proiectivitate, preocupare exagerată pentru problemele 
morale referitoare la sex. Pentru fiecare dimensiune au fost stabiliți indicatori 
specifici. Pe un continuum cu 7 trepte (de la —3 la +3), persoanele testate îşi 
exprimă acordul sau dezacordul cu enunţurile (indicatorii) din structura scalei. În 
final, se calculează scorul total, pe baza căruia se determină tipul de personalitate. 
De exemplu, enunţul: “O persoană care are comportamente şi obiceiuri rele şi o 
educație proastă cu greu se poate aştepta să fie acceptată de oamenii decenti” 
reprezintă un indicator în cadrul dimensiunii “convenţionalism”. Cei care se declară 
total de acord cu acest enunt probabil că aparțin tipului de personalitate 
autoritariană. Probabilitatea devine mult mai mare dacă respectiva persoană 
posedă şi indicatorii celorlalte dimensiuni (dacă sunt de acord cu enunţurile): 
“Supunerea şi respectul fată de autoritate sunt cele mai importante virtuți pe care 
copii trebuie să şi le însuşească” (supunerea autoritariană). “Homosexualitatea 
reprezintă o formă gravă de delicvenţă şi trebuie pedepsită cu severitate” 


(preocuparea exagerată pentru problemele morale legate de sex) ş.a.m.d. 


Specialiştii apreciază ca Scala F poate măsura în ansamblu 
autoritarianismul ca sindrom al atitudinilor care predispun la acceptarea ideologiei 
fasciste, extremiste, antidemocratice. Personalitatea autoritariană este marcată de 
prejudecăţi, fată de grupurile minoritare, de antisemitism şi etnocentrism. (Chelcea, 
2001) 

Oricare ar fi problema sociologică ce se impune sau ipoteza pe care trebuie să o 
demonstrăm, aceasta trebuie confruntată întotdeauna cu problema construirii 
variabilelor, adică a traducerii conceptelor şi noțiunilor în operații de cercetare 
definite. 

Aşadar, este vorba de a trece de la definiţia abstracta sau de la conotația 


intuitivă la noțiuni psihosociologice (“individualism”, “solidaritate familială”, etc.) 


după criterii care să permită definirea unei clasificări a acestor variabile. 


După P.Lazarsfeld (1965) traducerea conceptelor în indici presupune 


parcurgerea a patru etape descrise: 
a) reprezentarea figurată a conceptului, 


b) specificarea conceptului (adică a analiza “componentele” conceptului denumite 
de Lazarsfeld “dimensiuni” sau “aspecte” şi care se pot deduce atât analitic din 
conceptul general, cât şi empiric, din structura intercorelaţiilor lor. Indiferent de 
modul de deducție, conceptul corespunde, în general, unui ansamblu complex de 


fenomene şi nu unui fenomen simplu şi direct observabil); 


c) alegerea indicatorilor. Relaţia între fiecare indicator şi conceptul fundamental 
fiind definită în termeni de probabilitate şi nu de certitudine, este indispensabilă 


utilizarea unui număr cât mai mare posibil de indicatori; 


d) construirea indicilor (respectiv sinteza datelor primare obţinute în etapele 


precedente); 


Vom detalia — în cele ce urmează - procesul de operaționalizare. Înțelegem 
prin indicatori în cercetarea empirică socio-umană acele semne observabile şi 
măsurabile cu ajutorul cărora pot fi caracterizate unităţile sociale şi calitățile lor 
(S.Chelcea, 2001). Scopul folosirii indicatorilor definiţionali utilizaţi în 
operaţionalizarea conceptelor îl reprezintă determinarea sau specificarea 
probabilităților sau corelaţiei dintre indicator şi indicat, în vederea reţinerii în 
cercetările socio-umane empirice doar a acelor indicatori ce corelează puternic cu 


indicatul. 

Determinarea puterii de discriminare a indicatorilor definiţionali reprezintă, 
de asemenea, o importantă problemă în operaţionalizarea conceptelor. Aceasta 
presupune examinarea relaţiei statistice dintre indicator şi indicat. Ştefan Novak 
(1972) apreciază că există trei genuri distincte de putere de discriminare a 
indicatorului: puterea de respingere, puterea de conţinere şi puterea de 


discriminare. 


Puterea de respingere este proprietatea unui indicator de a lăsa în afara 
sferei lui toate unităţile sociale care nu poseda indicatul. De exemplu, “a fi 
proprietarul unei vile” este un indicator cu o putere de respingere mai mare decât 
indicatorul “a fi proprietarul unui autoturism”, daca avem în vedere indicatorul 
“bunăstare materială”. Probabilitatea ca între persoanele care au indicatorul (vilă 
proprietate), dar nu se caracterizează prin “bunăstare materială” (indicatul) este 
foarte mică. În afara indicatorului sunt cuprinse aproape toate unităţile sociale 


caracterizate prin respectivul indicat. 
Probabilitatea apariției concomitente a indicatorului şi a indicatului tinde spre 1. 


În cercetările socio-umane concrete se urmăreşte maximizarea acestei 
probabilităţi. Puterea de conţinere reflectă capacitatea indicatorului de a reţine în 
cadrul distins de el toate elementele ce se caracterizează prin posedarea 
indicatorului. Indicatorul “a fi proprietarului unui autoturism” pentru indicatul 
“bunăstare materială” are o putere de conţinere mai mare decât indicatorul “a fi 
proprietarul unei vile”. În sfera indicatorului cu o putere de continere mai mare intră 
şi elementele care nu conţin indicatul dat. Concret: vor fi persoane care au 
automobil proprietate personală, dar nu beneficiază de bunăstare materială (de 
exemplu, persoane care au câştigat un autoturism la concursurile ce se 


organizează). 


În stabilirea indicatorilor definiţionali vom căuta maximizarea atât a puterii 
de conţinere, cât şi a puterii de respingere, astfel încât corelaţia dintre indicator şi 
indicat să tindă spre 1 (când utilizăm pentru definiţia operaţională un singur 


indicator). 

În astfel de situaţii vorbim despre puterea de discriminare a indicatorului. De 
regulă, însă, când definim operaţional un termen utilizăm nu unul, ci mai mulți 
indicatori. (Chelcea, 2001) 


În stabilirea setului de indicatori pentru operaţionalizarea conceptelor, facem 
apel la următoarele tipuri: indicatori expresivi (le) ce au o legătura mai slabă cu 
indicatul (de exemplu, avem indicatul autoritarism şi drept indicatori expresivi 
alegem supunerea şi respectul față de autoritate ca fiind cele mai importante virtuți 
pe care copii trebuie să şi le însuşească) sau indicatori predictivi (Ip), respectiv 


acei indicatori care au o legătură mai puternică cu indicatul. 


Referindu-se la “personalitatea autoritariană”, Paul F. Lazarsfeld (1965) 
aprecia că indicatorul “Supunerea şi respectul față de autoritate sunt cele mai 
importante virtuți pe care copiii trebuie să şi le însuşească” este de tip expresiv, în 
timp ce indicatorul “Majoritatea oamenilor nu îşi dau seama cât de mult este dirijată 
viața noastră de comploturile urzite de politicieni” este de tip predictiv. Aceşti 
indicatori incluşi în Scala F au o legătură mai slabă (indicatorii expresivi) sau mai 


puternică (indicatorii predictivi) cu indicatul. 


Persoanele care acceptă ca “Supunerea şi respectul față de autoritate sunt 
cele mai importante virtuţi pe care copiii trebuie să şi le însuşească” au o 
probabilitate mai redusă de a fi de tip autoritarian decât persoanele care sunt de 
acord că “Majoritatea oamenilor nu îşi dau seama cât de mult este dirijată viața 
noastră de comploturile urzite de politicieni”. Aceasta a doua categorie de 
persoane se caracterizează foarte probabil prin antisemitism, având atitudini 
antidemocratice. Totdeauna trebuie să facem apel atât la indicatorii expresivi, cât 
şi la indicatorii predictivi. Dacă vrem de exemplu, să studiem coeziunea grupului, 
luăm ca indicatori expresivi răspunsurile la întrebările de genul: “Vă place grupul 
din care faceţi parte?”, “Vă face plăcere activitatea grupului dumneavoastră?” 
ş.a.m.d., dar vom avea grija să introducem şi indicatori predictivi, precum: 
“intenţionaţi să părăsiți grupul din care faceți parte?”, “În ce condiţii aţi părăsi 
grupul dumneavoastră?” (S.Chelcea, 2001) 

În concluzie, ca strategie a alegerii indicatorilor definiționali trebuie să fie 
avute în vedere pe de o parte maximizarea puterii de discriminare şi pe de altă 


parte minimizarea spaţiului de nedeterminare în contextul social concret. 


Totodată, pentru strategia alegerii indicatorilor (ştiut fiind că, în timp, se produce o 
deplasare a semnificației lor) este important ca analistul să țină seama atât de 
contextul social în care se desfăşoară cercetarea, cât şi de manipulabilitatea 
indicatorilor (dacă sunt direct observabili sau dacă nu cumva generează probleme 


de natură să compromită investigația). 


De exemplu, deşi indicatorul I “îmbrăcămintea unei persoane” are putere 
de discriminare mai mare decât a indicatorului l2 “mobilarea locuinţei”, totuşi când 
“ne referim la indicatul status social, optez pentru l4, pentru ca e mai uşor 
observabil” (Chelcea, 2001). 


Indicele este definit ca fiind “variabila unidimensională cu r valori pe care sunt 
orientate v clase de posibile combinări de caracteristici dintr-un spaţiu de atribute 


multidimensional”. (Mayntz, 1969,apud Chelcea, 2001) 


Proiectarea indicelui, subliniază Chelcea, nu trebuie să fie o operaţie mecanică de 
însumare a valorilor acordate indicatorilor, ci opera unui travaliu intelectual ce 
presupune : fixarea condiţiilor în care indicele trebuie să ia valori extreme, 
normalizarea intervalului de variaţie precum şi precizarea condiţiilor ce determină 


ordinea valorilor în interiorul intervalului de variaţie. 


Metodă, tehnică, instrument de cercetare 


Prin „metodă” (gr. Methodos = cale, mijloc, mod de expunere), ca şi în 
celelalte ştiinţe şi în filosofie, se înțelege modul de cercetare, sistemul de reguli şi 
principii de cunoaştere şi de transformare a realității obiective. Metoda reprezintă — 
aşa cum se precizează în Dicţionar de filozofie (apud Chelcea, 2001)-— „aspectul 
teoretic cel mai activ al ştiinţei, care jalonează calea dobândirii de cunoştinţe noi”. 
Gândirea metodică asigură coerenţa logică internă şi concordanța imaginilor 


noastre mintale cu realitatea obiectivă. 

În ştiinţele socioumane, termenul de „metodă” se utilizează în acceptiuni 


foarte variate, fiindu-l asociate când un sens prea larg, când unul prea îngust. Se 


vorbeşte astfel de metoda statistică, istorico-comparativă, dialectică, 


experimentală, dar şi de metoda cazului, convorbirii, celor mai mici pătrate etc. 


Unii specialişti au remarcat faptul că în ştiinţele socio-umane noţiunea de „metodă” 


este ambiguă. Se utilizează când la singular (metoda comparativă, metoda 


stimulilor constanti etc.), când la plural (metode de culegere a datelor, de 


prelucrare a informaţiilor). Există foarte multe clasificări ale metodelor după diverse 


criterii. 

Astfel, după criteriul temporal, se deosebesc: 
- metode transversale, urmărind descoperirea relaţiilor între laturile, 
aspectele, fenomenele şi procesele socioumane la un moment dat (observaţia, 
ancheta, testele psihologice şi sociometrice etc.); 
- metodele longitudinale, studiind evoluția fenomenelor în timp (biografia, 
studiul de caz, studiile panel etc.). 

După reactivitate — adică după gradul de intervenție a cercetătorului 
asupra obiectului de studiu metodele sunt: 
- experimentale — în care cercetătorul intervine provocând producerea 
fenomenelor (experimentul sociologic, psihologic); 
- cvasiexperimentale (ancheta, sondajul de opinie, biografia socială 
provocată etc.); 
- metode de observaţie — în care cercetătorul nu trebuie să producă vreo 
modificare a comportamentelor sau situaţiilor studiate (studiul documentelor 
sociale, observaţia şi altele). 

Metodele în ştiinţele socio-umane mai pot fi clasificate şi după numărul 
unităților sociale luate în studiu: 


- metode statistice, desemnând investigarea unui număr mare de unităţi 


sociale (anchetele socio-demografice, sondajele de opinie, analizelele matematico- 


statistice); 

- metode cazuistice, semnificând studiul integral al câtorva persoane, chiar a 
unei singure persoane sau fenomene socioumane (biografia, studiul de caz, 
monografia sociologică etc.). 
După locul ocupat în procesul investigaţiei empirice, metodele pot fi: 
- de culegere a informatiilor (înregistrarea statistică, studiul de teren, ancheta 
etc.); 
- de prelucrare a informatiilor (metode cantitative, metode calitative); 
- de interpretare a datelor cercetării (metode comparative, interpretative etc.). 
După criteriul funcției îndeplinite în procesul cercetării putem vorbi de: 
a) metode de proiectare a cercetării (eşantionarea, operaționalizarea 
conceptelor etc.); 
b) metode de recoltare a datelor (interviul, chestionarul, documentarea etc.); 
c) metode de analiză şi interpretare (scalarea, analiza factorială, 
comparatia, analiza de conţinut etc.). 

De-a lungul expunerilor noastre vom folosi cu precădere şi ne vom raporta la 
clasificarea metodelor şi tehnicilor de cercetare în funcţie de nivelul de acces la 
instanțele sistemului psihic. Din această perspectivă, putem vorbi de: 

- metode care vizează planul conştient şi care se adresează cu precădere 
acestei instanțe (metoda anchetei pe bază de chestionar sau interviu structurat; 
metoda observaţiei directe etc.) 
- metode care vizează nivelul inconştientului (personal şi colectiv) şi care au 
ca obiectiv obținerea de informaţii la care subiectul nu are acces direct, nemijlocit 
şi conştient (metoda anchetei pe bază de interviu clinic de profunzime sau interviu 
de tip analitic, metoda experimentului asociativ-verbal, observaţia participativă şi 
analiza actelor ratate etc.) 
- metode care vizează planul transpersonal şi care urmăreşte obținerea de 
informatii de la nivelul sinelui integral (metoda experimentală de tip transanalitic, 
metoda experimentală a calătoriei şamanice, a respirației holotropice etc.) 
Trebuie precizat faptul că acest tip de clasificare se face în principal din 
rațiuni de ordin didactic şi că — în practica de cerectare — aceste metode şi tehnici 


sunt folosite într-un mod mai degrabă eclectic. Totodată, trebuie remarcat faptul 

că, accesul la o anumită instanţă a sistemului psihic, presupune invarabil şi 
accesarea celorlalte instanţe şi aceasta datorită faptului că psihicul uman este un 
tot integral sistemic, fiecare nivel comunicând şi reacționând cu celelalte niveluri în 
permanenţă. Spre exemplu, deşi interviul de tip analitic îşi propune să acceseze şi 
să releveze informaţii de la nivelul inconştient al persoanei, calea de acces este cu 
precădere una conştientă, relaţia — ca schimb direct de informaţii - dintre 
intervievat şi intervievator, dintre analizat şi analist fiind una conştientă. 

Termenul de “tehnică” (gr. Tekne = procedeu, viclesug) desemneaza 
„ansamblul de prescripţii metodologice (reguli, procedee) pentru o acţiune 
eficientă, atât în sfera producţiei materiale, cât şi în sfera producţiei spirituale 
(tehnici de cunoaştere, de calcul, de creaţie), precum şi în cadrul altor acţiuni 
umane (tehnici de luptă, sportive)” (Dictionar de filosofie). Orice metodă de 
cercetare poate conţine una sau mai multe tehnici, care — la rândul lor — pot fi 
folosite prin aplicarea unor instrumente de cercetare. În fapt, de multe ori, nu se 
face o distincţie foarte clară între tehnică, instrument şi procedeu de cercetare. 

Septimiu Chelcea susţine că “tehnicile de cercetare, subsumate metodelor 
se referă la demersul operaţional al abordării fenomenelor de studiu. Astfel, dacă 
ancheta reprezintă o metodă, chestionarul apare ca tehnică, modul de aplicare — 
de exemplu, prin autoadministrare — ca un procedeu, iar lista propriu-zisă de 
întrebări (chestionarul ipărit) ca instrument de investigare”. 

Aşadar, procedeul reprezintă modalitatea concretă prin care este aplicat 
şi/sau administrat un instrument de cercetare. Spre exemplu, există interviuri 
aplicate telefonic, faţă-în-faţă sau administrate online. Procedeul este dependent 
de specificul tehnicii de cercetare. O observaţie participativă — chiar prin natura sa 
— nu poate fi făcută decât “participând”, cercetătorul fiind prezent nemijlocit în 
mediul în care se află subiectul sau subiecții studiului şi, de aceea, numărul de 


procedee de desfăşurare a observaţiei nu este foarte mare. 

NIVELUL TEORETIC 


METODE 


TEHNICI 


PROCEDEE P111 P112 


INSTRUMENTE  _ 


NIVELUL EMPIRIC 


Conceptul de metodologie 


Metodologie (gr. Methodos + Logos) înseamnă - din punct de vedere 
etimologic - “ştiinţa metodelor”. 

R. Mucchielli definea conceptul de metodologie ca “totalitatea metodelor 
utilizate de o stiinta”, iar Mărginean susţine că este „o disciplină generală în care 
se dezvoltă modalitățile de realizare a cunoaşterii ştiinţifice şi priveşte ansamblul 
elementelor care intervin în cercetarea vieții sociale”. 

Iniţial prin metodologie s-a înțeles doar logica cercetării dar în prezent există 
tendinţa ca metodologia să fie înțeleasă ca o ramură a filosofiei, strâns legată de 
epistemologie, deşi încă nu se poate vorbi despre o metodologie generală. Aşadar, 
într-o accepţie extinsă metodologia este definită ca un domeniu al epistemologiei, 
realizându-se astfel o evaluare filosofică a tehnicilor precum şi a aspectelor 
conceptuale, teoretice şi de cercetare ale cunoaşterii, iar într-o accepţie restrânsă 
metodologia se referă doar „la tehnicile şi strategiile angajate în manipularea 

datelor, fără a se pune problemele validității şi ale adecvării cercetării”. (D.Jary, 
J.Jary, apud Chelcea, 2001) 

Există doar metodologii particulare, cum este şi metodologia cercetării 
psihologice, astfel încât fiecare ramură ştiinţifică şi disciplină particulară dispune de 
o metodologie proprie. 

Astfel putem vorbi de o metodologie juridică, iar Nicolae Popa arată că 
aceasta reprezintă un sistem al acelor factori de relativă invarianță într-un număr 
suficient de mare de metode, factori ce au ca obiect raporturile, legăturile, relaţiile 
ce se stabilesc între diferite metode în procesul cunoaşterii fenomenului juridic. 
Factorii de relativă invarianță într-un număr suficient de mare de metode sunt, în 
acest caz, principiile, normele sau criteriile metodologice, ele formând conţinutul 
metodologiei juridice. 

Deasemenea, în pedagogie se vorbeşte de o metodologia didactica si ea 
semnifica ansamblul metodelor si procedeelor utilizate în procesul de instruire 
având la baza o conceptie unitara cu privire la actul de predare-învatare, principiile 
si legile care-l guverneaza. 

Metodologia cercetarii stiintifice economice este o parte a stiintei economice 
şi poate fi definita ca un ansamblu de principii, de etape si faze, de metode, tehnici 


si instrumente de investigare si cunoastere stiintifica a fenomenelor economice. 


Aşadar, metodologia reprezintă ştiinţa integrată a metodelor, Caude 
considerând metoda ca fiind “demersul raţional al spiritului pentru descoperirea 
adevărului sau rezolvarea unei probleme” 

Septimiu Chelcea consideră că metodologia în ştiinţele psihosociale are 
două laturi: analiza critică a activităţii de cercetare şi formularea unor propuneri 
pentru perfecționarea acestei activități. 

Paul Lazarsfeld (1959) considera că metodologia are şase teme principale: 

- delimitarea obiectului de studiu în cercetările empirice; 
- analiza conceptelor; 
- analiza metodelor şi tehnicilor de cercetare; 


- analiza raportului dintre metodele şi tehnicile utilizate; 

-  stematizarea datelor obținute în cercetarea empirică; 
-  formalizarea raţionamentelor. 

După cum arătam, cunoaşterea ştiinţifică actuală reprezintă un decupaj al 
realităţii. Pelletier şi Gablot arată cum „încă Platon compara cunoaşterea cu 
disecţia unui animal: după el, un bun dialectician găseşte articulațiile, iar unul prost 
osul: însă orice cunoaştere rămîne un decupaj”, iar cercetătorul trebuie să 
procedeze ca „un doctor perspicace care lasă la o parte zece fapte secundare şi 
reține pentru studiu şi diagnostic un simptom hotărîtor”. Chelcea crede că acest 
decupaj este necesar, în investigaţiile psihosociale, pentru că nu toate elementele 
structurii şi acțiunii umane se situează pe acelaşi plan şi că nu toate au o 
contribuţie egală la explicarea fenomenelor. Analiza conceptelor este necesară 
pentru că multe din cuvintele şi expresiile folosite în practica de cercetare aparțin şi 
limbajului comun, iar multe dintre ele au înțelesuri multiple. Spre exmplu, termenul 
de „ideologie” are peste 150 de acceptiuni, iar cel de „cultură” peste 250 de 
înțelesuri oarecum diferite. În acest context este absolut necesar ca termenii 
folosiţi să fie clarificaţi şi corect definiţi în activitatea de cercetare, această sarcină 
a metodologiei fiind probabil cea mai veche. 

Deasemenea, metodologia trebuie să aibă în vedere analiza metodelor şi 
tehnicilor, precum şi standardizarea şi relaționarea lor eficientă, cu scopul de a 
ajunge la un nivel de abstractizare necesar pentru eliminarea distorsiunilor, a 
adecvării la obiectul de studiu şi pentru asigurării reprezentativității concluziilor 
cercetării. 

Luând ca punct de plecare căile de producere a cunoaşterii în ştiinţele 
sociale comparativ cu cele din ştiinţele naturii, Mircea Flonta (1981) evidenţiază 
două orientări metodologice dominante în ştiinţele sociale. Monismul metodologic 
reprezintă, după Flonta, poziţia celor care afirmă unitatea metodei științei şi 
necesitatea de a orienta cercetarea în ştiinţele sociale după criterii de raționalitate 
şi ştiinţificitate degajate prin analiza metodei ştiinţelor teoretice ale naturii. La polul 
opus se situează dualismul metodologic, respectiv poziția acelor analişti care 


susțin autonomia metodologică a disciplinelor sociale şi istorice. 

În funcţie de modelul teoretic general aplicat în vederea explicării vieții 
sociale, C.Zamfir (1979) considera că analiza societăţii se poate face abordând, fie 
o strategie idealistă, fie o strategie materialistă. 

Lazăr Vlăsceanu (1982) distinge tot în funcţie de modelul teoretic general 
aplicat pentru explicarea vieţii sociale, două practici metodologice complementare : 
cea obiectivă si, respectiv, practica metodologică interpretativă. 

În cadrul practicii metodologice obiective se urmăreşte dezvoltarea sociologiei 
după modelul ştiinţelor naturii : faptele şi fenomenele sunt considerate ca obiecte 
şi sunt explicate prin alte fapte sau fenomene sociale. Conceptele epistemologice 
principale ale poziţiei metodologiei obiective sunt explicația şi predicția bazate pe 
analiza factorilor determinativi sau a cauzelor. Deşi unitară la nivelul celor mai 
generale principii, practica metodologică „obiectivă” a evoluat de la pozitivism la 
operaţionalism apoi la empirism, ca apoi să se consacre sub forma analizei 
structurale, analizei funcţionale sau a analizei sistemice a socialului. 

În practica metodologică interpretativă „se pune accentul pe specificul 
subiectiv ireductibil al faptelor sociale, ceea ce implică necesitatea concentrării 
analizelor asupra semnificaţiilor investite şi vehiculate de actorii sociali în 
interacțiunile şi situaţiile lor sociale” (L.Vlăsceanu, 1982). Conceptele 
epistemologice principale sunt înțelegerea şi interpretarea semnificaţiilor subiective 
ale comportamentelor situaționale, prin considerarea scopurilor şi motivelor 
acțiunii. Practica metodologică interpretativă, formulată de filosofia socială 
neokantiană şi dezvoltată de sociologia interpretativă a lui Max Weber, a evoluat 
către interacţionism simbolic (G.H.Mead, anii '30), sociologie fenomenologică 
(A.Schutz, anii '50) şi etnometodologie (H.Garfinkel, anii '60). 

Donald S. Tull realizează o clasificare a practicilor folosite de diverşi 
cercetători după criteriul publicităţii (explicitării) metodelor de cercetare şi vorbeşte 
de conturarea a trei practici diferite de cercetare: metoda obiectivistă, metoda 
subiectivisă, şi metoda fenomenologică. 

Metoda obiectivistă îşi propune testarea ipotezelor utilizând proceduri 
statistice explicite (publice) şi teste ce pot fi repetate de alți cercetători. 

Metoda subiectivistă realizează de asemenea testarea ipotezelor, dar este mai 
puţin riguroasă în ceea ce priveşte independenţa cercetătorului şi explicitarea 
procedurilor. 

Metoda fenomenologică respinge complet testarea ipotezelor şi explicitarea 
premiselor afirmând faptul că cercetarea nu poate fi absolut independentă; un 
obiect poate fi văzut doar de un subiect, ca atare orice metodă de cercetare este 


subiectivă şi particulară. 


Pentru desfăşurarea cu succes a cercetărilor empirice referitoare la 
comportamentele colective şi individuale, trebuie luate în considerare patru 
principii (Chelcea, 2001): 

1. Principiul unității teoretic-empiric (cu alte cuvinte, cercetarea 
observaţională, directă, trebuie să confere valoare de adevăr intuiţiei teoretice : un 
exemplu este acela al descoperirii planetei Neptun, intuită teoretic (în 1843 şi 
1846) a exista cu mult timp înainte de descoperirea ei practică). 

2. Principiul unității înțelegere-explicaţie pleacă de la constatarea că, numai 
cunoaşterea intuitivă a socialului nu este suficientă, ea putând conduce la rezultate 
eronate. Acest principiu pune în discuţie relația dintre subiectul şi obiectul 
cunoaşterii în ştiinţele sociale şi comportamentale. R.Boudon subliniază că 
„metoda comprehensivă, singură, nu este suficientă în cercetarea sociologică, dar 
ea îşi are aplicabilitate în ştiinţele socio-umane, valabilitatea ei variind de la o 
cercetare la alta” (S.Chelcea, 2001) 

3. Principiul unității dintre cantitativ şi calitativ impune utilizarea convergentă 
a metodelor statistice şi cazuistice, folosirea unor metode deopotrivă cantitative şi 
calitative (de exemplu, analiza de conţinut). 

4. Principiul unității judecăţi constatative-judecăţi evaluative presupune 
angajarea morală a cercetătorului în sprijinul valorilor înalt-umaniste şi a idealurilor 
naţionale. 

I.Mărginean (2000) concepe metodologia de cercetare pe câteva mari 


componente, respectiv : 

a) Componenta teoretică. Este componenta teoriei referenţiale şi a 
normativităţii metodologice care să îndeplinească rolul de ghid al cercetării (prin 
sistemul conceptual specific) cât şi în fazele de realizare şi finalizare (interpretare, 
explicare, comunicare a rezultatelor). 

În ceea ce priveşte normativitatea metodologică ea constituie un „set de 
reguli ale unei bune cercetări... fiind destinată să realizeze un inventar de 
probleme ce trebuie rezolvate în efectuarea unei cercetări, precum şi ca proceduri 
de rezolvare, respectiv cum să acţioneze” (Mărginean, 2000). Prin conceperea 
normativităţii metodologice se lasă o largă libertate cercetătorului pentru a decide 
cum să realizeze o cercetare. Există însă o singură condiție: să respecte codul 
deontologic profesional de efectuare a cercetărilor, ceea ce presupune calificare 
adecvată, corectitudine şi obiectivitate. 

b) Componenta metodică. Este componenta metodelor, tehnicilor, 
procedeelor şi instrumentelor de lucru, precum şi a strategiilor de cercetare 
socială. 

c) Componenta de natură epistemologică. Este componenta de evaluare a 
rezultatelor cercetării şi a construcției teoretice, în ultimă instanţă de certificare a 


statutului ştiinţific al sociologiei. 


Paradigma si teorie 


Termenul de teorie suportă o varietate de sensuri care au făcut obiectul unor 
dezbateri intense de-a lungul timpului. 

Robert Merton consideră că se poate vorbi de o teorie în sens strict atunci 
când o propoziție: 
1. este dedusă dintr-o mulțime de propoziții fundamentale; 
2. se demonstrează concordanța ei cu observaţia. 
Dacă o propoziție se bazează doar pe observația unor cazuri particulare, atunci 
despre aceasta propoziție se spune că este empirică, iar o generalizare este 
denumită empirică dacă propoziţia în cauză denotă clase de elemente. Pentru ca 


această propoziţie să devină teoretică ea trebuie să poată fi dedusă dintr-un set 

de propoziții fundamentale apriori. O teorie realizează conceptualizarea cazurilor 
particulare observate astfel încât teoria apare sub forma unor relaţii între concepte 
abstracte implicate. 

Concordanţa cu observaţia înseamnă verificarea empirică adică prin experienţă a 
propoziției deduse din teorie. Karl Popper a arătat că operaţia de verificare nu are 
nici un sens şi că o teorie nu poate fi niciodată complet verificată, întrucât se poate 
demonstra cel mult concordanța unei teorii cu anumite observaţii particulare şi nu 
concordanța ei cu realitatea în totalitate. Verificarea concordanței cu realitatea sau 
inferenţa de la cazurile particulare la toate cazurile posibile ar presupune un număr 
indefinit de operaţii, astfel încât în viziunea lui Popper demersul științific nu ar 
consta deci în confirmarea teoriilor, ci în infirmarea lor. De aceea, singura 
modalitate de care dispune omul de ştiinţă pentru a supune teoria la proba realității 
constă în a o construi astfel încât să fie falsificabilă, adică să poată fi respinsă de 
către natură. Se poate afirma cu certitudine doar falsitatea unei teorii, dar niciodată 


nu se poate spune cu certitudine că o teorie este adevărată. 


Robert Merton identifică şapte accepţiuni diferite ale termenului de teorie: 
metodologie; 

idei directoare; 

analiza conceptelor; 

interpretări postafctum; 

generalizări empirice; 


teorie; 


SE A SAID „IP ACE IO 


derivare şi codificare. 


Se consideră că obiectivul cercetării ştiinţifice îl constituie elaborarea de inferențe 
(G. King, R. Keohane şi S. Verba). Inferenţa este procesul logic prin care se 
ajunge la cunoaşterea fenomenelor care nu pot fi accesate direct — şi care 
reprezintă materialul de bază pentru cercetări, teorii şi ipoteze - pe baza unor date 
şi informaţii aflate la îndemâna cercetătorului. 


Inferenţa este de două feluri: inferenţa descriptivă şi inferența cauzală. 

Inferența descriptivă presupune formularea de propoziţii despre fenomene ce nu 
au fost direct observate pe baza unui set de observaţii particulare. De exemplu, 
formularea de propoziții privind conduita oamenilor într-o anumită situaţie 
psihosocială prin studierea unui eşantion reprezentativ este o astfel de inferenţă 
descriptivă. Practic este vorba de o estimare şi de o încercare de descriere a 
conduitelor unei întregi populaţii, pornind de la o parte — mai mult sau mai puţin 
reprezentativă — a respectivei populații. 

Inferenţa cauzală caută să explice variaţia unui fenomen psiho-social prin variaţia 
altui fenomen psiho- social, această covariaţie fiind testată empiric. lar pentru a fi 
considerată corectă din punct de vedere științific, inferenţa cauzală trebuie să fie 
implicată de un set de propoziţii fundamentale. 

Inferenţele cauzale şi includerea lor în teorii reprezintă obiectivul prin excelenţă al 
cercetării științifice, însă nu toate studiile urmăresc formularea de teorii, unele 


având în vedere doar generalizările empirice sau inferenţele descriptive. 


Atunci când ne referim la termenul de paradigmă putem vorbi de două 
sensuri principale ale acestuia: 
1. set de concepte, propoziţii, metode de investigație cu un pronunţat carcater 
normativ, dezvoltat pentru a ghida cercetarea într-un anumit domeniu specificat; 
2. totalitatea realizărilor dintr-un domeniu disciplinar, larg acceptate de către 
comunitatea ştiinţifică respectivă sau de către specialiştii în respectivul domeniu, 
care oferă modelul problemelor de cercetare şi a soluţiilor explorate (acest sens a 


fost lansat de Thomas Kuhn). 


În principal, putem vorbi de două sensuri ale noţiunii de teorie: 

- în sens restrâns, ca fiind un sistem ipotetico-deductiv de propoziţii; 
- în sens larg, pe lângă accepțiunea teoriei în sens restrâns, luăm în 
consideraţie şi trei categorii de paradigme: 

a) paradigme teoretice sau analogice 

Sunt paradigme dezvoltate într-un sector al realităţii şi aplicate prin analogie altor 
sectoare. Spre exemplu, în sociologie există o teorie sociologică a migraţiilor prin 
analogie cu mecanica newtoniană. 

b) paradigmele formale. 

Acestea sunt sisteme de propoziţii care nu se referă la niciun conţinut particular. 
Paradigmele formale orientează cercetarea şi analiza, prefigurând forma sintactică 
în care apar propoziţiile explicative. Raportul dintre aceste paradigme şi 
“explicarea” fenomenelor este unul de subsumare. Ca exemplu în acest sens, 
putem face referire la paradigma funcţională a teoriei analizei cauzale. 

c) paradigme conceptuale 

reprezintă sisteme de concepție care prefigurează vocabularul în care vor fi 
exprimate propoziţiile explicative. Aceste explicații nu derivă nici dintr-o paradigmă 
teoretică, nici dintr-una formală, ci dintr-un cadru de referință având structura unui 
sistem de concepte 

Polisemia termenului de teorie în ştiinţele psihosociale rezultă în mare măsură din 
faptul că situaţiile logice pe care le întâlnesc aceste discipline atunci când îşi 
propun să explice unul sau altul din fenomenele psihosociale sunt extrem de 
diverse şi nu pot fi reduse întotdeauna la modelul epistemologic al ştiinţelor naturii, 


astfel încât activitatea teoretică ia forme diferite în funcţie de context. 


Astfel, progresul științific pare să ia adesea forma: 

- generalizării unei paradigme (ca exemplu, putem vorbi de teoria jocurilor 
plecând de la paradigma teoriei economice); 

- transmutării unei paradigme conceptuale în paradigmă formală (spre 
exemplu, fonologia structurală); 

- transmutării unei paradigme analogice în paradigmă formală (spre exemplu, 
funcționalismul); 

- introducerii de noi paradigme sau a criticii paradigmelor existente (ca spre 
exemplu, înlocuirea paradigmei behavioriste de tip Stimul -> Răspuns cu 
paradigma acţiunii); 

În ştiinţele psihosociale transformarea paradigmelor elementare (conceptuale) în 
paradigme complexe (formale şi analogice),pentru ca mai apoi acestea să devină 


teorii propriu-zise se face mai greu şi nu este un proces foarte facil. 


Construirea teoriilor 


Există două metode de construcţie teoretică în funcţie de raportul stabilit între 
teorie şi cercetarea empirică: 

- metoda deductivă pornşte de la teorii deja existente mai generale şi 
formulează explicaţii pentru fenomenele sociale observate ce prezintă un 
grad mai scăzut de generalitate; 

- metoda inductivă presupune pornirea de la cercetarea empirică şi 
încercarea de a găsi, prin generalizare şi abstractizare, numitorul comun al 
fenomenelor observate. 

Ambele metode presupun asumarea unor principii teoretice preliminare ce ghideză 
formularea metodei de investigare empirică. Nu există astfel cercetare empirică 
complet detaşată de supoziții teoretice. Cercetările care şi-au propus acest lucru 
(empirismul) au eşuat în explicitarea acestor principii, dar nu a reuşit nicidecum 
detaşarea completă a investigării empirice de supoziţii teoretice. 

Metoda deductivă 

Construirea teoriilor se poate realiza pe cale deductivă în felul următor: pornindu- 
se de la teorii existente ce stabilesc relaţii între concepte generale şi abstracte, se 
formulează noi concepte şi teorii cu grad de generalitate mai redus; aceste teorii 
implică apoi formularea de ipoteze, testarea acestora şi validarea teoriei. lată care 
sunt etapele unui demers de acest tip: 

1. Identificarea şi denumirea temei. 

2. Specificarea universului psihosocial de referinţa al teoriei (nivelul sau instanța 
psihică, componentele modale ale vieţii psihice, populaţia sau segmentul social). 
3. Identificarea şi specificarea conceptelor şi variabilelor care compun teoria. 

4. Formularea de propoziții cunoscute privind relaţiile între aceste variabile. 


5. Raționamentul logic de la aceste propoziţii la tema în discuţie. 

Metoda inductivă 

Presupune construirea teoriei de la observarea aspectelor realității psihosociale 
încercând să descopere pattern-uri (regularităţi, uniformităţi). Cercetarea clinică, 
cercetarea de teren — adică observarea directă a fenomenelor şi manifestărilor — 
reprezintă surse de construcție teroretică inductivă. 

lată care sunt etapele unei astfel de abordări: 

1. Identificarea şi denumirea temei. 

2. Specificarea universului psihosocial de referința al teoriei (nivelul sau instanța 
psihică, componentele modale ale vieţii psihice, populaţia sau segmentul social). 
3. Observarea directă a unui eşantion din populaţie, a unui număr de conduite 
psihosociale, a unui set de manifestări clinice etc. 

4. Identificarea regularităţilor şi a patternurilor. 

5. Identificarea numitorului comun pentru aceste regularități. 


6. Conceptualizarea şi teoretizarea. 


Ipoteza si validitatea ipotezelor 


S.Chelcea identifică trei condiţii pe care trebuie să le îndeplinească un enunţ 
pentru a deveni ipoteză: “În primul rând, enunţul trebuie să fie testabi] astfel încât 
ipotezele să poată fi confirmate sau infirmate. În al doilea rând, ipoteza trebuie să 
fie o explicaţie plauzibilă ce urmează să fie verificată prin faptele de observaţie, 
ceea ce presupune ca ipoteza să aibă coerenţă internă (să nu conţină elemente 
contradictorii) şi coerenţă externă (coerenţă ce provine din “acordul” cu 
cunoştinţele verificate anterior). În al treilea rând, ipoteza trebuie să aibă un 
conţinut reflectoriu, adică sa reflecte realitatea obiectivă, să fie enunţuri cu caracter 
de probabilitate referitoare la esenţa, intercondiţionarea şi cauzalitatea faptelor, 
fenomenelor şi proceselor sociale” (2001). 

I.Mărginean (2000) distinge în ştiinţele socio-umane două categorii de ipoteze: 


teoria-ipotetica şi ipotezele de cercetare. 

a) Teoria-ipotetică este definită ca "explicaţie ce tine efectiv locul unor teorii 
şi este adoptată în domenii în care nu se poate ajunge la teorii veritabile 
prin ipoteze de cercetare verificabile”. Teoria-ipotetică se bazează pe 
anumite raționamente, iar semnificaţia ei rezida exclusiv în puterea 
explicativă. Atât timp cât nu există o explicaţie mai bună în domeniul 
respectiv, teoria-ipotetica este menţinută. 

b) ipotezele de cercetare — subliniază l.Mărginean -— pot fi situate la diferite 
niveluri de generalitate: ipoteze teoretice sau generale (ele propun 
interpretări noi faptelor şi fenomenelor, sunt indirect testabile şi 
delimitează ceea ce a fost numit “revoluțiile științifice”) şi ipoteze empirice 
sau de lucru (ele sunt testabile empiric şi sunt vehiculate în cadrul “ştiinţei 
normale”). 

S.Chelcea (2001), evidenţiază trei modalități de elaborare a ipotezelor: 

1. Prima modalitate constă din deducerea ipotezelor din teorie. Citându-i pe 
R.Bogdan şi A.Milcoveanu (1974), S.Chelcea subliniază: "Considerând teoria 
sociologica şi, mai general, din ştiinţele socio-umane ca un sistem de ipoteze care 
au un nivel de maximă generalitate, se pot deduce ipoteze de nivel intermediar, cu 
raza medie de generalitate şi din acestea, numeroase ipoteze de lucru testabile 
prin cercetările empirice” (S.Chelcea, 2001). 


Š dis Teoria cu rază 
Teoria de maximă 


generalitate determină tarie ie determină Ipoteze de nivel 
(cuprinde ipoteze generalit ate minim de 
de niel marin include (cuprinde ipoteze include generalitate 


de nivel mediu, 


indirect testabil . p A 
indirect testabile) indirect testabile) 


Deducerea ipotezelor din teorie 

2. Experienţa directă a cercetătorului reprezintă a doua modalitate de stabilire 
a ipotezelor în cercetările empirice. Cercetătorul, descoperă, prin intuiţie, relaţii 
între faptele şi fenomenele observate, apoi, prin observaţie, formulează ipotezele 
despre regularitatea probabilă a producerii relaţiilor şi a cauzalităţii fenomenelor şi 
proceselor. 

3. A treia metoda de obţinere a ipotezelor o reprezintă analogia cu 
fenomenele din fizică, chimie, biologie. 
“Una din cele mai fertile ipoteze privind rezistentă la persuasiune — ipoteza 
inoculării, formulată de W.J.McGuire (1964) — a fost stabilită prin analogie cu 
strategia medicală de sporire a rezistenţei organismului la îmbolnăvire, prin 
vaccinare. Analog, subiecții expuşi la o serie de argumente slabe, resping mai apoi 


argumentele puternice ale mesajelor contraatitudinale”. (Chelcea, 2001) 


În legătură cu condiţiile de validitate, S.Chelcea subliniază ca ipotezele 
trebuie să se fondeze pe fapte reale, să fie verificabile (să utilizeze concepte 
operaţionale), să fie specifice (să nu se piardă în generalități) şi să fie “cu adevărat 
îndrăznețe” (ipoteza îndrăzneață şi riscantă face predicții despre fenomenele 
observabile încă necunoscute, are un grad mare de generalitate explicând fapte 
sociale noi, sau are un conţinut bogat, mai mare decât ceea ce se știa despre 
domeniul la care se referă). (Chelcea, 2001) 

Totodată, ipotezele trebuie să fie formulate atât în termenii “dacă... atunci...” 
(M.Grawitz, 1972), cât şi în termenii “cu cât... cu atât...” (Chelcea, 2001). 

De asemenea se consideră că elaborarea ipotezelor depinde atât de condiţiile 
praxiologice şi de nivelul de dezvoltare al ştiinţei, cât şi de calitățile personale ale 


cercetătorului. 

Proces, etape şi strategii de cercetare 


A.Giddens consideră că procesu de cercetare cuprinde următoarele etape 
principale (Giddens, 2001): 
1. Definirea problemei şi alegerea temei de cercetare se face fie prin 
descoperirea lipsurilor din literatura existentă, din dezbaterile teoretice sau prin 
observarea aspecte practice din domeniul psihosocial. 
2. Revizuirea dovezilor sau trecerea în revistă a bibliografiei — în această fază 
cercetătorul trebuie să se familiarizeze cu cercetările existente referitoare la 
subiect. 
3. Clarificarea problemei prin formularea ipotezei. Ce vrei să probezi? Care 
este relaţia dintre variabile? Dacă cercetarea se vrea eficientă, ipoteza trebuie să 
fie formulată în aşa fel încât materialul faptic să ofere dovezi care, fie o vor susţine, 
fie o vor infirma. 
4. Selectarea planului de cercetare prin alegerea uneia sau a mai multor metode 
de cercetare. Alegerea depinde de obiectivele globale ale studiului, precum şi de 
aspectele comportamentului ce urmează a fi analizat. 
5. Efectuarea cercetării — prin aplicarea instrumentelor şi derularea tehnicilor de 


cercetare se realizează strângerea datelor şi înregistrarea informațiilor. 


6. Interpretarea rezultatelor — centralizarea, prelucrarea datelor adunate şi 


interpretarea acestora. 


7.Raportarea descoperirilor prin redactarea raportului de cercetare prin care 
se oferă informaţii referitoare la natura cercetării şi prin care se justifică concluziile 
rezultate. Uneori, rapoarte indică şi întrebările la care nu s-au dat încă răspunsuri, 


sugerând astfel posibile cercetări ulterioare. 

D.Miller (1991) elaborează trei modele de cercetare în funcţie de natura 


problemei, scopul cercetării, teoria ghid şi tehnicile adecvate: 


a) Cercetarea fundamentală (pură) are ca obiectiv obținerea de cunoştinţe 
noi şi dezvoltarea teoriei, iar metodologia sa are valoare generală . 

b) Cercetarea aplicativă este orientată spre analiza problemelor psihosociale 
şi spre determinarea de soluţii pentru rezolvare (contribuţie la 
fundamentarea procesului decizional). 

c) Cercetarea evaluativă constă în determinarea efectelor diferitelor acţiuni 
întreprinse în plan psihosocial (evaluarea de impact şi evaluarea 


normaitivă). 


Totodată, I.Mărginean (2000) distinge între strategii experimentale şi 
neexperimentale; strategii comparative şi noncomparative; strategii cu o singură 
metodă sau cu mai multe metode; studii de caz (monografii) sau ale fenomenelor 
de masă; longitudinale sau transversale; cu interacțiunea cercetător-subiect 
(obtrusivă) şi fără interacțiune; interactivă (se conferă un rol activ subiectului în 
definirea cercetării) şi noninteractivă. 

Unul dintre cele mai controversate şi discutate subiecte din perspectiva 
strategiilor de cerectare psihosocială îl reprezintă raportul dintre cercetarea 
cantitativă şi cea calitativă. 

Petru Ilut (1997) arată că acest raport se realizează pe trei planuri: planul 
epistemologic, cel al strategiei metodologice, al metodelor preferate şi cel al 
operaţiilor concrete de culegere, prelucrare şi prezentare a datelor. Astfel continuă 
lluț în lucrarea sa Abordarea calitativă a socio-umanului, a orientare generală, 
cantitativul e subpozabil pozitivismului, care este modelul de cercetare în ştiinţele 
naturii. A. Comte, considerat părintele disciplinei, în Cours de philosophie positive, 
carte apărută în 1838, lansând termenul de “sociologie”, îi oferă ca alternativă 
lingvistică pe cel de "fizică socială”. Pledoaria filosofului francez arăta că 
abordarea societăţii este necesar a fi pusă sub semnul studiului pozitiv (exact) al 
faptelor, în spiritul şi cu metodele identice sau analoage celor din ştiinţele naturii, 


dintre care fizica apărea a fi cea mai realizată. Era imperioasă trecerea de la 

speculaţia pură despre om şi societate, la cercetarea efectivă, la observaţie 
riguroasă, înregistrare, numărare şi măsurare. Reacţia de opoziţie la pozitivismul 
disciplinelor socioumane nu s-a lăsat mult aşteptată. Filosofii neokantieni germani 
de la sfârşitul secolului al XIX-lea, în special W. Dilthey (1883-1911), operând 
tranşanta deosebire dintre “ştiinţele naturii” şi “ştiinţele culturii” şi ale “spiritului”, 
susțin că acestea din urmă nu se pot baza pe metodele consacrate în studiul 
naturii, întrucât social-culturalul şi istoria sa sunt de o altă esenţă: el este produsul 
subiectivităţii umane, al motivaţiilor şi intenţiilor oamenilor concreți, al spiritului în 
general. Cunoaşterea socioumanului nu are nici o şansă de izbândă prin explicația 
rece, obiectivă, din exterior, ci doar prin înțelegerea subiectivităţii umane ce stă în 
spatele faptelor exterioare. S-a născut astfel contrapunerea “înțelegerii” sau 
“comprehensiunii” - ca metodă proprie disciplinelor ce vizează realitatea 
socioumană - cu “explicaţia”, valabilă doar în ştiinţele naturii. 

În cadrul explicaţii, cercetătorul, aplicând principiile pozitiviste ale investigaţiei, 
lucrează cu scheme cauzale şi cu subsumarea fenomenelor particulare la legi 
generale. Aici el evidenţiază legături statistice, influenţe şi determinări (de 
preferinţă cuantificabile) între fenomene şi procese sociale, operează cu variabilele 
“independente” şi “dependente”, cu structuri factoriale, pe câtă vreme în 
“comprehensiune” se face apel la intuiție, empatie (capacitatea de a-l înțelege pe 
celălalt) şi la experienţa trăirilor proprii. Caracterizat cu totul sumar, din punct de 
vedere epistemologic, putem afirma că modelul cantitativist presupune o realitate 
socială exterioară, obiectiv-structurală, profesând descrieri şi explicaţii de tip 
pozitivist (nomotetic), iar cel calitativist mizează pe subiectivitatea umană, pe 
socialul construit şi interpretat prin interacţiunea simbolurilor, motivaţiilor, 
aşteptărilor şi reprezentărilor individuale şi grupale, cunoaşterea fiind de tip 
comprehensiv şi idiografic. Din punctul de vedere al metodelor folosite, specifice 
modelului cantitativist sunt experimentul şi ancheta pe bază de chestionar 
standardizat, în vreme ce modelul calitativist practică cu precădere observaţia 
participativă şi interviul intensiv. Diferenţa majoră dintre strategiile metodologice 
ale celor două orientări este că prima utilizează metode şi tehnici structurate, a 


doua, nestructurate. 

Prezentăm mai jos - din aceeaşi lucrare a lui Ilut (1997) - un tabel sintetic al 
diferenţelor majore dintre cele două tipuri de abordări. 
Totodată, trebuie să amintim că, dincolo de limitele şi valenţele fiecărei abordări 
strategice de cercetare, este necesară o integrare şi o folosire diferențiată a 
diverselor metode şi tehnici cantitative sau calitative în funcţie de scopul concret şi 
de obiectivele particulare ale cercetărilor. În acest sens, dorim să amintim 
demersul lui N. Denzin a lansat termenul de triangulatie, dezvoltat într-o lucrare de 
referință, The research act (1978). V. Janesick afirmă că în concepţia lui N. Denzin 
"triangulaţia" se manifestă în patru ipostaze de bază: 
a. triangulaţia datelor: utilizarea unei varietăţi de surse de date în studiu; 
b. triangulaţia investigatorului: utilizarea mai multor cercetători sau evaluatori la 
aceeaşi problemă; 
c. triangulaţia metodologică: utilizarea unor metode multiple pentru a studia o 
singură problemă; 
d. triangulaţia teoretică: utilizarea mai multor perspective pentru a interpreta un 
singur set de date. 
Petru Ilut arată că N. Fielding şi J. Fielding (apud Silverman, 1993) au criticat 
propunerea lui N. Denzin ca fiind eclectică, întrucât "... rareori inacurateţea datelor 
obținută printr-o abordare este suplinită de acurateţea datelor culese printr-o altă 
abordare". Această dificultate nu poate fi depăşită prin folosirea triangulaţiei 
teoretice, adică interpolarea aceloraşi date de către cercetători cu diferite opţiuni 
teoretice, fiindcă datele, după părerea autorilor citați, sunt culese, explicit său 
implicit, dintr-o anumită perspectivă teoretică. Ei consideră că e mai onest şi 
profitabil ca cercetătorul, pornind de la o anumită teorie (să aleagă metodele 
potrivite. 

Cercetări de tip: 


Dimensiuni CANTITATIV CALITATIV 


1. Orientare generală  |pozitivist-explicativistă, nomo- |fenomenologico-comprehen- 
epistemologică tetică sivă, idiografică 


2. Nivelul realităţii preponderent macrosocial, glo- |microsocial, local, contex- 
vizat bal, formal tual, „concret-natural” 


3. Natura realităţii statică şi exterioară actorului |procesuală şi construită so- 
vizate social cial de actor 


4. Relevanţa punctului [al cercetătorului  (abordarea|al subiecţilor, lumea înţe- 
de vedere în explicarea |etică) lesurilor şi interpretărilor 
şi înțelegerea realităţii cotidiene (abordarea emică) 


5. Relaţia dintre cerce- |distantă (poziţie „din exterior”) [apropiată (poziţie „din inte- 
tător şi subiect rior”) 


6. Relaţia dintre teoriejde verificare a teoriei prin|de emergență a teoriei pe 
(concepte, ipoteze) şi |cercetarea empirică parcursul cercetării 
cercetarea empirică 


7. Selecţia unităţilor de |preponderent prin eşantionare [întreaga populaţie sau eşan- 
cercetat efectiv  din|statistică tionare teoretică 
populaţia vizată 


8. Timpul afectat cule- |perioadă scurtă, episodică perioadă lungă şi continuă 
gerii datelor 


experimentul, ancheta cu ches- observaţia participativă, in- 

9. Metode principale  |tionar standardizat, analiza |terviul intensiv, (auto)bio- 
cantitativă a documentelor, ob- |grafiile, analiza calitativă a 
servaţia sistematică din exterior [documentelor 


10. Natura datelor ob-|„tari”, valide (de mare fide- [complexe, bogate, de adân- 
ţinute litate) cime 


11. Stilul raportului de |cifre, tabele, grafice, comen- j|limbaj natural, metaforic, cu 
cercetare (al textului |tarii în limbaj natural puține date statistice şi repre- 
elaborat) zentări grafice 


12. Preponderenţa dis-|sociologie (demografie), psiho- [antropologie culturală (etno- 
ciplinelor socioumane |logie socială grafie), istorie 
(în sens restrâns) 

